
Α ΥΠΟΣΤΗΡΙΞΟΥΜΕ 

ΤΑ ΠΣΕ 

Να σταθούμε στο πηευρό 
των φοιτητών της Κρήτης 
ενάντια βτους οοβιαηφαβίβτες 


Ο ι σημερινοί μεγάϋοι ρυθμοί ανάπτυξης της 
τεχνολογίας και της αύξησης της γνώσης 
ακυρώνουν όοα έμαθε στο σχολείο ο μαθητής 
αλλά και ο φοιτητής σε σύντομο χρονικό διάστημα. Η 
γνωστή διαδικασία κατά την οποία ένας ειδικευόμε¬ 
νος τεχνίτης, φοιτητής ή γενικά μαθητής, αποκτούσε 
μιά και έξω τα επαγγελματικά του προσόντα, εφόδιο 
για όλη του τη ζωή, στο χρόνο της μαθητείας του δεν 
καλύπτει πια τις ανάγκες. 


Γενικά για τη *“δια βίου 
εκπαίδευση”” 

Η συμμετοχή στη σημερινή σύγ¬ 
χρονη παραγωγή απαιτεί μια συ¬ 
νεχή ανανέωση των γνώσεων και 
των ικανοτήτων γενικά από ένα 
μεγάλο μέρος των εργαζομένων. 
Υπάρχει η απαίτηση, στο χώρο της 
δουλειάς, ο εργαζόμενος να μαθαί¬ 
νει να χρησιμοποιεί τη νέα τεχνο¬ 
λογία και να προσαρμόζεται στους 


ρυθμούς αλλαγής των μεθόδων 
της παραγωγής. Η εργασία γίνε¬ 
ται συνθετότερη αφού οι επενδύ¬ 
σεις σε νέες τεχνολογίες μεγα¬ 
λώνουν συνέχεια σε σχέση με την 
επένδυση σε γη, κτίρια και πρώ¬ 
τες ύλες. Η πληροφορία είναι ένα 
μεγάλης αξίας εμπόρευμα για τον 
πιο κερδοφόρο προσανατολισμό 
των επενδύσεων, για τη διοίκηση 
των μονοπωλίων και των επιχει¬ 


ρήσεων, για την κυριαρχία του κε¬ 
φαλαίου στην εργασία και η από¬ 
κτησή της καθώς και η αξιοποίη¬ 
σή της στην υπηρεσία του κεφα¬ 
λαίου απαιτεί εξειδικευμένη γνώ¬ 
ση, γενική μόρφωση και φαντα¬ 
σία. Μέσα σ' αυτές τις συνθήκες 
της εκρηκτικής ανάπτυξης των 
παραγωγικών δυνάμεων από το ε¬ 
λεύθερα διακινούμενο χρηματι- 
στικό κεφάλαιο ο ρόλος του επί¬ 
σημου εκπαιδευτικού συστήματος 
διαφοροποιείται σε σχέση με το 
παρελθόν. Το επίσημο εκπαιδευ¬ 
τικό σύστημα δεν είναι πια η μό¬ 
νη πηγή γνώσης. Ο κάτοχος ενός 
οποιουδήποτε πτυχίου δεν εξα¬ 
σφαλίζει όπως παλιότερα δουλειά. 
Το κριτήριο καταλληλότητας για 
τις επιχειρήσεις είναι πια αν ο 
υποψήφιος για πρόσληψη είναι ι¬ 


κανός να κάνει μια δουλειά και 
όχι αν έχει πτυχίο ή αν μπορεί 
τουλάχιστον να μάθει αυτή τη δου¬ 
λειά σε σύντομο χρονικό διάστη¬ 
μα. Ο ανταγωνισμός δεν αφήνει 
περιθώρια αδράνειας. Έτσι και τα 
παλιά τυπικά προσόντα μπορούμε 
να πούμε ότι έχουν αρχίσει να υ- 
ποκαθιστώνται σε μεγάλο βαθμό 
από την αποδειγμένη ικανότητα 
του εργαζόμενου να μαθαίνει. 

Ο σημερινός μεγάλος ρυθμός αύ¬ 
ξησης της οργανικής σύνθεσης 
του κεφαλαίου στις συνθήκες της 
παγκοσμιοποίησης είναι ένας ε¬ 
πιπλέον λόγος που δυσκολεύει τον 
εργαζόμενο να εκτιμήσει το βαθ¬ 
μό της εκμετάλλευσης του από 
τον απρόσωπο κάτοχο του χρημα- 
τιστικού κεφαλαίου καθώς και τη 
σχέση του με τους άλλους εργα¬ 


ζόμενους αφού στη μονάδα του 
χρόνου, έστω μιας ημέρας, ο ερ¬ 
γαζόμενος αν μπορεί να δει το 
προϊόν της εργασίας του βλέπει 
πολύ συχνά ότι η μέση εργατική 
δύναμη που καταβάλλει παράγει 
διαφορετικά σε ποσότητα και 
ποιότητα εμπορεύματα που έχουν 
συνεχώς μικρότερη τιμή. Οι με¬ 
γάλοι ρυθμοί συγκέντρωσης και 
συγκεντροποίησης του κεφαλαί¬ 
ου και η αυξανόμενη κυριαρχία του 
στην εργασία εκτός του ότι δυ¬ 
σκολεύουν τον εργαζόμενο να ε¬ 
κτιμήσει το βαθμό της εκμετάλ¬ 
λευσης του, έχουν και σαν επί¬ 
πτωση την αναδιάρθρωση του ί¬ 
διου του χρόνου ζωής του ατόμου. 

συνέχεια στη σελ. 4 


Συνεννόηση Σημίτη-Καραμανλή για 
την εσωκομματική πάλη στη Ν.Δ 


Μετά τη συμφωνία του Καραμανλή για την εκλογή 
Στεφανόπουλου που, όπως είπαμε σήμαινε βασικά την 
εξουδετέρωση της απόπειρας Μητσοτάκη να επανα- 
κάμψει στην ουσιαστική ηγεσία της ΝΑ μέσω Προε¬ 
δρίας της Λημοκρατίας, οι κλίκες Σημίτη και Καρα¬ 
μανλή βαδίζουν συνεννοημένες πίσω από την πλάτη 
των οπαδών τους για να υποτάξουν τις ευρωπαϊκές 
τάσεις της αστικής τάξης στην κοινή φιλορώσικη πο¬ 
λιτική τους. 

Το μεγάλο ζήτημα, όπως έχουμε ξαναπεί, είναι με τη ΝΔ. 
Η ρωσόδουλη κλίκα Σημίτη - Λαλιώτη - Γ. Παπανδρέου 
ελέγχει πια συντριπτικά το ΠΑΣΟΚ. Όμως η ως χθες φι- 
λοευρωπαϊκή ΝΔ θέλει πολύ χρόνο για να ελεγχθεί από 
την κλίκα Καραμανλή. Αυτός είναι και ο λόγος που το 
ρωσόφιλο μέτωπο δεν θέλει να δώσει την εξουσία σε μια 
μη ελεγχόμενη ακόμα ΝΔ και προτιμά ασυζητητί το ΠΑ¬ 
ΣΟΚ. 


Όμως το μεγάλο πρόβλημα για τους “ρώσους” είναι να 
πετύχουν εκλογική νίκη για το ΠΑΣΟΚ δίχως να πέσει 
από την ηγεσία της ΝΔ ο Καραμανλής. Γιατί έχει γίνει 
ένας άγραφος κανόνας για τη μεταπολιτευτική ΝΔ όποιος 
αρχηγός χάνει τις εκλογές να παραιτείται. Το ζήτημα λοι¬ 
πόν για τον ρωσόφιλο Καραμανλή είναι να μην παραιτηθεί 
για να μην έρθει ένας άλλος ευρωπαιόφιλος στην εξουσία. 
Αυτό είναι ακόμα πιο επιτακτικό σήμερα όπου ο ποιο πιθα¬ 
νός αντικαταστάτης του Καραμανλή είναι ο ευρωπαιόφι¬ 
λος Αβραμόπουλος, ενώ κανείς άλλος της καραμανλικής 
κλίκας δεν έχει το κύρος να γίνει τώρα διάδοχος του αρχη¬ 
γού του στην ηγεσία της ΝΔ. 

Βέβαια αυτή η “μη παραίτηση” του Καραμανλή μετά από 
μια ήττα μπορεί να γίνει δικτατορικά, με το έτσι θέλω 
γιατί δεν υπάρχει καμιά καταστατική υποχρέωση για αλ¬ 
λαγή του αρχηγού. Πρόκειται απλά για ένα “κομματικό 
έθιμο”. Όμως αν παραβεί το έθιμο με το έτσι θέλω ο Καρα¬ 


μανλής υπάρχει ο άμεσος κίνδυνος να φτιαχτεί και να ι¬ 
σχυροποιηθεί ταχύτατα ένα κόμμα Αβραμόπουλου που θα 
συσπειρώσει εκείνη τη στιγμή όλη την αντικαραμανλική 
οργή μέσα στη ΝΔ. Σε μια τέτοια περίπτωση Σουφλιάς, 
Μάνος, Κοντογιαννόπουλος, Ανδριανόπουλος μπορούν να 
προσχωρήσουν στο νέο πόλο εξουσίας και να τον δυναμώ¬ 
σουν επικίνδυνα ακόμα και μέχρι την εξουδετέρωση του 
Καραμανλή. Γι’ αυτό το λόγο είναι πολύ επικίνδυνο για 
τον Καραμανλή να μένει έξω από τη ΝΔ, ελεύθερος για να 
δράσει όπως θέλει την κατάλληλη στιγμή, ο Αβραμόπου¬ 
λος. Θα είναι πολύ πιο ασφαλές λοιπόν για τον Καραμανλή 
να τον ενσωματώσει στη ΝΔ και μ’ αυτόν τον τρόπο να 
τον κάνει από τη μια συνυπεύθυνο της ήττας και από την 
άλλη να τον υποχρεώσει να υποταχθεί στις “αποφάσεις των 


συνέχεια στη σελ. 7 

ΜΕΓΑΛΗ ΣΥΝΔΙΚΑΛΙΣΤΙΚΗ ΝΙΚΗ 
ΤΩΝ ΕΡΓΑΖΟΜΕΝΩΝ ΣΤΑ 

ΛΙΠΑΣΜΑΤΑ 

Μαζική νομική προσφυγή κατά των κατεδαφιστών 


Τ ις μέρες που μας έρχονται 
περισσότεροι από 140 α¬ 
πολυμένοι πρώην εργαζόμενοι 
των Λιπασμάτων καταθέτουν 
αγωγή κατά της επιχείρησης 
ζητώντας αποζημίωση επειδή 
τους απέλυσε 6 μήνες πριν από 
την εκπνοή του χρόνου για τον 
οποίο ήταν δεσμευμένη σύμφω¬ 
να με τον νόμο να τους απα¬ 
σχολήσει. 

Η εταιρεία “Συνεταιριστικά Λι¬ 
πάσματα” θυγατρική της Αγροτι¬ 
κής Τράπεζας είχε αναλάβει το 
1997 την υποχρέωση να απασχο¬ 
λήσει όλους τους εργαζόμενους 
τουλάχιστον για 30 μήνες με α¬ 
ντάλλαγμα μια κρατική επιδότη¬ 
ση 5000 δρχ. στο μεροκάματο κά¬ 
θε εργαζόμενου που θα έπαιρνε - 
και πήρε- η εταιρεία για 24 ολό¬ 
κληρους μήνες. Η εταιρεία μόλις 
έκλεισαν οι 24 μήνες, δηλαδή α¬ 
φού τσέπωσε την επιδότηση, έ¬ 
κλεισε το εργοστάσιο. 

Η ηγεσία Τσιρμούλα - ψευτοΚ- 
ΚΕ που έλεγχε τα πράγματα στο 
Σωματείο αρνήθηκε να κάνει ο¬ 
ποιαδήποτε κίνηση για να διεκδι- 
κήσουν οι εργαζόμενοι αποζημίω¬ 
ση γι’ αυτή την πρόωρη απόλυση. 
Αντίθετα μερικοί εργαζόμενοι - 
που ήταν από την αρχή μαχητικοί 
και μάλιστα υποστηρικτές της Ε¬ 
πιτροπής Σωτηρίας - έψαξαν το 
ζήτημα και είδαν ότι υπήρχαν δυ¬ 
νατότητες να διεκδικηθεί η απο¬ 
ζημίωση αυτή. Θα θυμούνται μά¬ 
λιστα οι αναγνώστες της “Νέας 
Ανατολής” ότι όλη η μάχη που έ¬ 
γινε στην Πύλη από την Επιτρο¬ 
πή Σωτηρίας για να εμποδιστεί η 
έξοδος των φορτηγών με το λίπα¬ 
σμα από το εργοστάσιο είχε ένα 
στόχο: Να δοθούν αμέσως οι μι¬ 
σθοί των 6 μηνών στους εργαζό¬ 
μενους. 

Είναι γεγονός ότι αυτή η διεκ¬ 
δίκηση, ενώ είναι ηθικά πανίσχυ¬ 
ρη, νομικά έχει πολλές δυσκολίες. 
Γιατί η υποχρέωση της εταιρείας 
να απασχολήσει τους εργαζόμε¬ 
νους είναι, σε πρώτο επίπεδο, α¬ 
πέναντι στον ΟΑΕΔ που της έδι¬ 
νε την επιδότηση. Όμως η επιδό¬ 
τηση δεν είναι μια απλή σύμβαση 
μεταξύ ΟΑΕΔ και εταιρείας. Εί¬ 
ναι ένα προεδρικό διάταγμα, δη¬ 
λαδή ένας νόμος, που προβλέπει 
αυτή την επιδότηση ακριβώς για 
να μην μείνουν άνεργοι οι εργα¬ 
ζόμενοι των Λιπασμάτων, που εί¬ 
χαν απολυθεί και το 1997 από τον 
προηγούμενο ιδιοκτήτη του εργο¬ 
στασίου, την Εθνική Τράπεζα. 

Οι εργαζόμενοι στηρίζονται α¬ 
κριβώς σ’ αυτή την ουσιαστική υ¬ 
ποχρέωση της Εταιρείας, κατά προ¬ 
έκταση και του ΟΑΕΔ, να τους α¬ 
πασχολήσει, στηρίζονται δηλαδή 
στο πνεύμα αυτής της νομοθετι¬ 


κής ρύθμισης. Η νομική ισχύς α¬ 
πορρέει ακόμα και από το γεγο¬ 
νός ότι η Εταιρεία έκλεισε πρόω¬ 
ρα το εργοστάσιο, χωρίς να έχει 
οικονομικό εξαναγκασμό να το κά¬ 
νει, κάτω από μια υποβολιμαία πο¬ 
λιτική πίεση που εδώ εκδηλώνε¬ 
ται και σαν δόλος στο ζήτημα του 
όμηνου. Γενικά η συμπεριφορά της 
Εταιρείας στην εποχή του κλεισί¬ 
ματος του εργοστάσιου βρωμάει 
κυριολεκτικά, επειδή βρωμάει και 
ο πολιτικός μηχανισμός που το έ¬ 
κλεισε. Η Εταιρεία έκλεισε μέσω 
κάποιων στελεχών της κομματι¬ 
κής γραφειοκρατίας της Εθνικής 
Τράπεζας και της Αγροτικής που 
πήραν εντολή από το πολιτικό ε¬ 
πιτελείο των κατεδαφιστών Ση¬ 
μίτη - Λαλιώτη κλπ να τελειώ¬ 
νουν ταχύτατα την υπόθεση δίχως 
αυτό το επιτελείο των εντολέων 
να εκτεθεί ανοιχτά. Η Εταιρεία 
αυτή είναι βαριά εκτεθειμένη οι¬ 
κονομικά, νομικά κλπ γιατί οι ε- 
ντολεΐς της ζήτησαν να κλείσει 
απότομα και δίχως να παρθούν ό¬ 
λες οι νομικές προφυλάξεις. Την 
έκλεισαν γρήγορα για να σπάσει 
το ηθικό των εργαζόμενων και 
τσακιστεί στα γρήγορα το κίνημά 
τους που μόλις είχε αρχίσει να ξε- 
σπάει και για να μην προλάβουν 
να εκδηλωθούν άλλες κοινωνικές 
και πολιτικές αντιστάσεις. 

Η νομική έρευνα που έκαναν οι 
εργαζόμενοι, τους οδήγησε παρα¬ 
πέρα σε μια ακόμα σημαντικότε¬ 
ρη επαφή, στην επαφή με νομικούς 
εξοικειωμένους με την ευρωπαϊ¬ 
κή νομοθεσία τη σχετική με το ζή¬ 
τημα των απολύσεων. Υπάρχουν 
τώρα αρκετά στοιχεία που θα επι¬ 
τρέψουν και μια δεύτερη προσφυ¬ 
γή όχι πια στα ελληνικά δικαστή¬ 
ρια, αλλά στη νομική επιτροπή της 
ΕΟΚ και στο Ευρωκοινοβούλιο. 

Η Επιτροπή Σωτηρίας υποστή¬ 
ριξε από την αρχή τη νομική δια¬ 
δικασία που όσο την ερευνούσαμε 
τόσο πιο ελπιδοφόρες φαίνονταν οι 
προοπτικές της. Ιδιαίτερα από τη 
στιγμή που απέτυχε το κίνημα για 
το κλείσιμο της Πύλης, ο νομικός 
δρόμος ήταν ο μοναδικός που υ¬ 
πήρχε για να συσπειρώσει ξανά 
τους εργάτες σε ένα δρόμο αγώ¬ 
να. 

Η κλίκα Τσιρμούλα και το ψευ- 
τοΚΚΕ χτύπησαν τη νομική προ¬ 
σφυγή, ιδιαίτερα την προσφυγή 
στην Ευρωπαϊκή Ένωση γιατί αυ¬ 
τή ασκεί και τη μεγαλύτερη πο¬ 
λιτική πίεση στο σοσιαλφασισμό. 
Και είναι εκεί που αποκαλύφθη¬ 
καν περισσότερο παρά στην εσω¬ 
τερική προσφυγή. Είναι πάνω σ’ 
αυτό το ζήτημα που ο Τσιρμούλας 
δοκίμασε την μεγαλύτερή του α¬ 
πομόνωση και άρχισε να χάνει και 
τους πιο στενούς του υποστηριχτές. 


Αυτό το σημείο καμπής για όλο 
τον αγώνα ήταν μια συγκέντρω¬ 
ση στο Εργατικό Κέντρο Πειραιά 
στα μέσα του Νοέμβρη, όπου θα 
μιλούσε στους εργαζόμενους των 
Λιπασμάτων, ο δικηγόρος που ει¬ 
δικευόταν στις προσφυγές στην 
Ευρ. Ένωση. Σε αυτή την συγκέ¬ 
ντρωση είχε συρθεί ο Μ. Τσιρμού- 
λας, κάτω από την πίεση των α- 
γωνιζόμενων εργατών, και της Ε¬ 
πιτροπής Σωτηρίας. Εκεί μπροστά 
σε πάνω από 100 άτομα ο Τσιρ- 
μούλας προσπάθησε να στριμώξει 
τον δικηγόρο, αλλά ξεσκεπάστη¬ 
κε ο ίδιος και γελοιοποιήθηκε ταυ¬ 
τόχρονα, αφού δεν ήξερε τίποτα 
σχετικά με ευρωπαϊκές προσφυ¬ 
γές. Τότε σηκώθηκαν από κάτω 
άνθρωποι που ζήτησαν να τραβή¬ 
ξει μπροστά και δίχως τον Τσιρ- 
μούλα τη νομική προσφυγή. Είναι 
χαρακτηριστικό ότι στην αρχή αυ¬ 
τής της συγκέντρωσης ο Τσιρμού- 
λας ζήτησε με θράσος να βγουν 
από την αίθουσα τα μέλη της Ε¬ 
πιτροπής Σωτηρίας Νικολόπουλος 
και Ζαφειρόπουλος ως μη εργα¬ 
ζόμενοι των Λιπασμάτων. Τότε 
σηκώθηκε από κάτω ένας εργά¬ 
της που δεν είχε πάρει ποτέ μέρος 
στις διενέξεις ανάμεσα στις δύο 
πτέρυγες της συνδικαλιστικής μά¬ 
χης του εργοστάσιου και είπε μέ¬ 
σα στη γενική επιδοκιμασία και 
ιλαρότητα ότι ο Τσιρμούλας δεν 
είναι πια περισσότερο εργαζόμε¬ 
νος στα Λιπάσματα από όσο είναι 
τα παραπάνω μέλη της Επιτροπής 
Σωτηρίας. Στο τέλος εκείνης της 
συγκέντρωσης οι εργαζόμενοι κα- 
λούσαν τους συναδέλφους τους σε 
προσφυγή στα δικαστήρια δίχως 
τον Τσιρμούλα. 

Από εκείνη τη μέρα και πέρα ο 
Τσιρμούλας δεν ξανασηκώθηκε. 

Αυτή η στιγμή ήταν ακόμα και 
η αρχή του τέλους για τον ουσια¬ 
στικό επικεφαλής του κνιτισμού 
μέσα στο εργοστάσιο, τον διπρό¬ 
σωπο Πολίτη. Αυτός την ίδια ε¬ 
κείνη μέρα που χανόταν ο Τσιρ- 
μούλας σηκώθηκε από το πίσω 
μέρος της αίθουσας για να πει ότι 
πρέπει η νόμιμη προσφυγή να γί¬ 
νει μαζί με το Σωματείο και ο 
Τσιρμούλας να μπει “επικεφαλής” 
των δικαστικών προσφυγών. 

Αυτή ήταν μια ακόμα απόπειρα 
αυτού του αδίστακτου πολιτικού 
αίλουρου να εμποδίσει την ουσια¬ 
στική ηγεμονία του αγώνα από την 
Επιτροπή Σωτηρίας. Ο Πολίτης δεν 
ήθελε τις δικαστικές προσφυγές, 
αλλά εκείνη τη στιγμή το ζήτημα 
ήταν να μην απομονωθεί ο Τσιρ- 
μούλας και ο ίδιος. Έτσι μπήκε 
στα λόγια στο μέτωπο των νομι¬ 
κών προσφυγών για να το σαμπο¬ 
τάρει στην πράξη. Πραγματικά α¬ 
πό εκείνη τη μέρα ούτε ο ίδιος, ού¬ 


τε κανένα μέλος του ψευτοΚΚΕ 
στο εργοστάσιο υπόγραψε την προ¬ 
σφυγή στα ελληνικά δικαστήρια, 
ενώ όλοι αυτοί έκφραζαν εντελώς 
ανοιχτά την αντίθεσή τους σε κά¬ 
θε προσφυγή στην “βδελυρή” Ευ¬ 
ρώπη. 

Το σοσιαλφασιστικό καθεστώς, 
έδωσε μια πάλη να πείσει τους ερ¬ 
γάτες να μην κάνουν κατ’ αρχήν 
την προσφυγή στα ελληνικά δικα¬ 
στήρια. Ήθελε να την ματαιώσει 
ή να την αποδυναμώσει κυρίως για¬ 
τί αυτή είναι προϋπόθεση για την 
Ευρωπαϊκή προσφυγή και η διορί¬ 
α της πρώτης έληγε στις 18 του 
Γενάρη. Προσπάθησαν λοιπόν να 
αποτρέψουν τους εργαζόμενους να 
υπογράψουν και να δώσουν λεφτά 
ως τις 18 του Γενάρη με κάθε τρό¬ 
πο: Εκτός από τον επίμονο ισχυρι¬ 
σμό τους ότι δεν υπάρχει καμία ελ¬ 
πίδα νίκης, υπόσχονταν αποκατά¬ 
σταση σε όσους δεν υπέγραφαν ή 
τους απειλούσαν έμμεσα λέγοντας 
ότι πίσω από όλα αυτά είναι η Ε¬ 
πιτροπή Σωτηρίας και η ΟΑΚΚΕ. 
Τους έλεγαν ιδιαίτερα ότι αυτές 
οι προσφυγές είναι πολιτικές κι¬ 
νήσεις αντικυβερνητικού χαρακτή¬ 
ρα και αυτό έχει κάποια πέραση 
σε έναν κόσμο που είχε ιδιαίτε¬ 
ρους πολιτικούς δεσμούς με το 
ΠΑΣΟΚ. 

Αυτή η εκστρατεία πρέπει να εί¬ 
χε κάποιο αποτέλεσμα, αφού μέσα 
σε ενάμιση μήνα από τότε που οι 
πρωτοπόροι εργάτες άρχισαν να 
κινούν τη διαδικασία υπογραφών 
είχαν υπογράψει λιγότεροι από 30 
εργάτες. 

Όμως όσο πλησίαζε ο χρόνος εκ- 
πνοής της προθεσμίας τόσο δυνά¬ 
μωναν οι ζυμώσεις ανάμεσα στους 
εργαζόμενους, έτσι ώστε γρήγορα 
ο αριθμός των υπογραφών να ανε¬ 
βεί στους 50 και ξαφνικά στην συ¬ 
γκέντρωση των εργαζομένων την 
περασμένη Πέμπτη στις 13 του Γε¬ 
νάρη να εκτιναχτεί στις 120 υπο¬ 
γραφές. 

Αυτή η προσφυγή αυτόματα ση¬ 
μαίνει όχι μόνο την ιδεολογική, 
αλλά και την οργανωτική συνδι¬ 
καλιστική απελευθέρωση μιας με¬ 
γάλης μάζας εργαζομένων από την 
ηγετική συνδικαλιστική κλίκα 
των Τσιρμούλα - Πολίτη. 

Όταν η προσφυγή θα φτάσει και 
στο ευρωπαϊκό επίπεδο, οι κλίκες 
αυτές δεν θα μπορούν πια να ε¬ 
λέγχουν ούτε και οργανωτικά 
τους εργαζόμενους. Στην πραγμα¬ 
τικότητα αυτό θα είχε ήδη συμβεί 
αν, ειδικά ο Τσιρμούλας, δεν έλεγ¬ 
χε τις αποζημιώσεις των εργαζο¬ 
μένων από τις απολύσεις του ’97 
μέσω του πουλημένου στην Εθνι¬ 
κή και το ΠΑΣΟΚ δικηγόρου Α- 
θανασάκου και αν δεν είχε εξα¬ 
σφαλίσει την αποχή ή τη συστρά- 


τευση μαζί του, εκείνων των ερ¬ 
γαζομένων που πιάσανε δουλειά 
στο εργοστάσιο μετά τις απολύ¬ 
σεις για να εξασφαλίσουν το πα- 
κετάρισμα και το πούλημα του λι¬ 
πάσματος. 

Πραγματικά έχουν γίνει τερά¬ 
στια βήματα προς τα μπρος για να 
απελευθερωθούν οι συνειδήσεις, 
αλλά και η πρακτική συνδικαλι¬ 
στική ζωή των απολυμένων των 
Λιπασμάτων από τις καθεστωτι¬ 
κές συνδικαλιστικές συμμορίες 
του ΠΑΣΟΚ και του ψευτοΚΚΕ. 
Αυτό είναι κάτι το εξαιρετικά ση¬ 
μαντικό παρόλο που έρχεται τόσο 
αργά, δηλαδή αφού το εργοστάσιο 
έχει κλείσει. Είναι σημαντικό 
στρατηγικά γιατί δείχνει ότι έχει 
ωριμάσει μέσα τις εργατικές μά¬ 
ζες η διάθεση για έναν τίμιο και 
ταξικό δημοκρατικό συνδικαλισμό 
και ότι αυτές μπορεί να τραβήξουν 
αποφασιστικά σ’ αυτό το δρόμο, αν 
υπάρχει ένας έστω και μικρός ορ¬ 
γανωτικά πολιτικός καταλύτης, ό¬ 
πως είναι η ΟΑΚΚΕ. Από την άλ¬ 
λη μεριά αυτός ο δρόμος ο ανε¬ 
ξάρτητος από την προηγούμενη η- 

Παρακαλούμε τους 
αναγνώστες μας να 
στέλνουν τα γράμματά 
τους στη Τ.Θυρίδα 8371, 
Τ.Κ 10010 

Για τις οικονομικές σας 
ενισχύσεις 

χρησιμοποιείστε τον νέο 
λογαριασμό μας στην 
Εθνική Τράπεζα: 

160/764962-29 
ή την Τ.Θ 8371 
Τ.Κ 10010 
στο όνομα 
Κ.Λιακότιουλος 


ΝΕΑ ΑΝΑΤΟΛΗ 

15θήμερη εφημερίδα 
της ΟΑΚΚΕ 
Υπεύθυνος σύμφωνα 
με το νόμο 

Κώστας Λιακόπουλος 
Χαλκοκονδύλη 35 
5ος όροφος 
Τ.Θ.8371 

Τ.Κ. 100 10 Αθήνα 
Τηλ.-Φαξ. 5232553 
Ετήσια συνδρομή: 5.000 

Εξαμηνιαία: 2.500 

Με συκοφαντίες και πόλεμο φθοράς 

ΜΕΘΟΔΕΥΟΥΝ ΤΗΝ 
ΕΚΚΑΘΑΡΙΣΗ ΓΙΑΝΝΟΠΟΥΛΟΥ 

μευτοΚΚΕ και Σημίτης 


Ο υπουργός Δικαιοσύνης Γιαννόπουλος, αφού δέχθηκε τη 
λυσσασμένη επίθεση του ψευτοΚΚΕ, δήλωσε έμμεσα ότι 
σκοπεύει να παραιτηθεί. Σε αυτή την πάλη φάνηκε για άλλη μια 
φορά πόσο δυνατό είναι το σοσιαλφασιστικό μέτωπο. Ο Κατρι- 
βάνος, νομάρχης Πειραιά-Αθήνας, εκλεγμένος με τη Ν.Δ., εξα¬ 
πέλυσε την επίθεση του ενάντια στον Γιαννόπουλο με την πλήρη 
υποστήριξη του ψευτοΚΚΕ και η κυβέρνηση του Σημίτη άφησε 
ακάλυπτο στα χτυπήματα τον υπουργό της. 


Η περίπτωση Γιαννόπουλου εί¬ 
ναι μία λεπτή επιχείρηση εκκα¬ 
θάρισης. Η δυσκολία του σοσιαλ- 
φασιστικού μετώπου με τον Γιαν¬ 
νόπουλο είχε να κάνει με τη συ¬ 
μπάθεια που είχε κατακτήσει αυ¬ 
τός ο κατά τ’ άλλα “γραφικός” τύ¬ 
πος μέσα στις μάζες, μία συμπά¬ 
θεια που οφειλόταν σ’ ένα μεγάλο 
βαθμό στο ότι ερχόταν σε ευθεία 
αντιπαράθεση με το ψευτοΚΚΕ 
στα “κινήματα”. Προσπάθησαν αρ¬ 
χικά να στήσουν ένα κίνημα δι¬ 
κηγόρων εναντίον του με τον Ρου- 
πακιώτη, αλλά απέτυχαν. Τώρα βιά¬ 
ζονται να τον φάνε ιδιαίτερα επειδή 
τσάκισε τους κνΐτες και τις φασι¬ 
στικές κούφιες ψευτοκαταλήψεις 
τους με μια απλή εισαγγελική α¬ 
παγόρευση. 

Ο Γιαννόπουλος είχε πάντα μία 
υπερφίαλη προσωπικότητα και εί¬ 
χε χτίσει την πολιτική εικόνα του 
προβάλλοντας τη συμμετοχή του 
στην Εθνική Αντίσταση. Όταν ο 
Κατριβάνος συνεργάστηκε με τη 
Ν.Δ., ο Γιαννόπουλος τον είχε α- 
ποκαλέσει “Νενέκο”, “εξωμότη 
των αγώνων της Αριστερός” κι 
επίσης είχε δηλώσει ότι “θα τρί¬ 
ζουν τα κόκαλα του πατέρα του και 
του αδελφού του”. Ο Κατριβάνος 
δεν περιορίστηκε στο να απαντή¬ 
σει στις κατηγορίες του Γιαννό¬ 
πουλου. Πέρασε στην αντεπίθεση 
χαλκεύοντας στοιχεία, και κατη¬ 
γόρησε τον Γιαννόπουλο ότι ποτέ 
δεν πήρε μέρος στην Αντίσταση 
και ότι είχε νοθεύσει το στρατο¬ 
λογικό του μητρώο εξαλείφοντας 
τις αναφορές για θητεία του στον 
κυβερνητικό στρατό. 

Μετά από αυτά ο Γιαννόπουλος 
υπέβαλε μήνυση εναντίον του Κα- 
τριβάνου και κατέθεσε αγωγή α¬ 
ποζημίωσης για 250 εκ. δρχ. τα ο¬ 
ποία δήλωσε ότι θα έδινε για την 
ανέγερση μνημείων της Εθνικής 
Αντίστασης. 

Ενώ εκκρεμούσε η αντιπαράθε¬ 
ση μεταξύ τους, στο μέτωπο του 
Κατριβάνου προστέθηκε δύο μήνες 
αργότερα, αιφνιδιαστικά, ο Κεδί- 
κογλου ο οποίος αποκάλεσε τον 
Γιαννόπουλο ταγματασφαλίτη. Η 
επέμβαση Κεδίκογλου δεν συνά¬ 
ντησε καμία αντίδραση από το ε¬ 
πίσημο ΠΑΣΟΚ. 

Η απόφαση του ποινικού δικα¬ 
στηρίου ήταν ευνοϊκή για τον 
Γιαννόπουλο, όμως το ψευτοΚΚΕ 
που στην αρχή της δίκης με ανα¬ 
κοίνωση του είχε τοποθετηθεί υ¬ 
πέρ του Κατριβάνου, δεν έπαψε τα 


χτυπήματα εναντίον του και με νέ¬ 
α ανακοίνωση χαρακτήρισε την 
απόφαση του Δικαστηρίου “άδι¬ 
κη” και “μεροληπτική”. 

Ο Γιαννόπουλος είχε ήδη πριν 
τα Χριστούγεννα καταθέσει μή¬ 
νυση εναντίον του Ριζοσπάστη 
γιατί υιοθετούσε τις κατηγορίες 
του Κατριβάνου. Αμέσως μετά την 
έκδοση της απόφασης υπέβαλε 
και αγωγή αποζημίωσης ύψους 
500 εκ. δρχ. (τα οποία επίσης δε¬ 
σμεύτηκε ότι θα διαθέσει στους 
αγωνιστές της Εθνικής Αντίστα¬ 
σης). Είχε κάνει ένα τεράστιο λά¬ 
θος. Πίστεψε ότι επειδή η δικα¬ 
στική απόφαση βγήκε υπέρ του ή¬ 
ταν ισχυρός. Όμως έξω από την 
αίθουσα των δικαστηρίων, στον 
πολιτικό στίβο, ο Γιαννόπουλος εί¬ 
χε αδυνατίσει εξαιρετικά κατά τη 
διάρκεια όλης της δικαστικής α¬ 
ντιπαράθεσης. Όχι μόνο δεν συ¬ 
σπείρωσε γύρω του στελέχη του 
ΠΑΣΟΚ, όχι μόνο δεν τον κάλυψε 
η ηγεσία του ΠΑΣΟΚ και της κυ¬ 
βέρνησης, αλλά αντίθετα δέχτη¬ 
κε και το εσωκομματικό χτύπημα 
του Κεδίκογλου, στο οποίο επίσης 
έμεινε ακάλυπτος. Η ΝΑ ήταν 
πάντα ενάντια στο Γιαννόπουλο, 
γιατί ο ίδιος είχε φροντίσει σαν 
απομεινάρι της γενιάς των αυτο¬ 
δυναμικών, να δημιουργήσει πο¬ 
λεμικό κλίμα με την “επάρατη”. 
Ο σοσιαλφασιστικός ΣΥΝ είχε 
προφανώς ανοιχτό μέτωπο μαζί του. 
Ο ίδιος ο αντίπαλος του, ο Κατρι- 
βάνος δεν ήταν ένα τυχαίο πρό¬ 
σωπο. Είναι ένα άλογο στο οποίο 
από πολύ παλιά έχει ποντάρει το 
σοσιαλφασιστικό μέτωπο σαν πο¬ 
λιτική γέφυρα ανάμεσα στη Ν.Δ. 
και το ψευτοΚΚΕ. 

Η αγωγή εναντίον του Ριζοσπά¬ 
στη. έδωσε την ευκαιρία στο ψευ¬ 
τοΚΚΕ να κηρύξει τον ανένδοτο 
ενάντια στο Γιαννόπουλο. Με τη 
σημαία της ελευθεροτυπίας κέρ¬ 
δισε αμέσως την οικουμενική υ¬ 
ποστήριξη. Ο Κ. Καραμανλής, 
πρώτος και καλύτερος δήλωσε τη 
συμπαράστασή του, ακολούθησαν 
η Μπακογιάννη και άλλα στελέ¬ 
χη της ΝΑ, στελέχη του ΣΥΝ και 
του ΔΗΚΚΙ, η ΓΣΕΕ, η ΑΔΕΔΥ, 
στελέχη της ΠΑΣΚΕ όπως ο 
Τσώλης (ΓΣΕΕ) και ο Σουλελές 
(ΑΔΕΔΥ), η ΕΣΗΕΑ κ.λπ. Από 
τον χορό δεν έλειψε ο τραγικός 
Μητσοτάκης. 

Μοναδικός υπερασπιστής του έ¬ 
μεινε ο Ρέππας στον οποίο δόθη¬ 
κε η εντολή να προσφέρει μία τυ¬ 


πική κάλυψη στον ετοιμοθάνατο 
λίγο πριν την εκτέλεση, όμως η 
“σιωπή” Σημίτη είναι αποφασιστι¬ 
κή για τη στάση της κυβέρνησης 
σ’ αυτό το μεγάλο πολιτικό ζήτη¬ 
μα που δημιουργήθηκε. 

Το αποτέλεσμα της πίεσης ήταν 
μία τελευταία δήλωση του Γιαν¬ 
νόπουλου ότι όταν εκδικαστεί η α¬ 
γωγή εναντίον του Ριζοσπάστη. 
δηλαδή στα τέλη Μάρτη, δεν θα 
είναι υπουργός κι έτσι θα αντιμε¬ 
τωπίσει την εφημερίδα στο δικα¬ 
στήριο σαν ιδιώτης. 

Αυτή η περιπέτεια φαίνεται λοι¬ 
πόν ότι προετοιμάζει την απομά¬ 
κρυνση του Γιαννόπουλου από τον 
διπρόσωπο Σημίτη. Είναι περισσό¬ 
τερο από σαφές ότι ο Γιαννόπου¬ 
λος χτυπήθηκε για τις επιθέσεις 
του ενάντια στο ψευτοΚΚΕ. Ο 
Γιαννόπουλος δεν είναι ο πρώτος 
υπουργός που στρέφεται δικαστι¬ 
κά εναντίον εφημερίδας. Το ίδιο 
είχε κάνει και ο Λαλιώτης ενά¬ 
ντια στο Όνομα, και ο Πάγκαλος 
ενάντια στον Ελεύθερο Τύπο, χω¬ 
ρίς να δεχθούν καμία απολύτως ε¬ 
πίθεση από το σοσιαλφασισμό. 

Ο Ριζοσπάστης και το κόμμα που 
τον εκδίδει δεν έχουν κανένα δι¬ 
καίωμα να μιλάνε για ελευθερο¬ 
τυπία. Ήταν το ψευτοΚΚΕ που ει- 
σήγαγε το κλίμα της δικτατορι- 
κής λογοκρισίας στην πολιτική 
ζωή στον πόλεμο της Γιουγκοσλα¬ 
βίας, όταν αποκαλούσε τον Σωμε- 
ρίτη και τον Θεοδωράκη “πράκτο¬ 
ρες”, επειδή δεν ήταν μαζί με τους 
σέρβους ναζιστές και ζητούσαν 
την τιμωρία τους. Είναι το ίδιο 
κόμμα που στην ίδια βάση θα λο- 
γοκρίνει τους “αντιφρονούντες” ό- 
ποτε του δίνεται η ευκαιρία στο 
μέλλον. 

Άλλωστε και σ’ αυτή την περί¬ 
πτωση το ψευτοΚΚΕ εφάρμοσε τις 
μεθόδους του δολοφόνου της ελευ- 


συνέχεια από τη σελ. 2 

γεσία μπορεί ακόμα και τώρα να 
δώσει σπουδαία πρακτικά αποτε¬ 
λέσματα τόσο για τους ίδιους, όσο 
και για τον πειραιώτικο συνδικα¬ 
λισμό και το συνδικαλιστικό κί¬ 
νημα γενικότερα. Η προσφυγή αυ¬ 
τή στα ελληνικά και ακόμα πιο 
πολύ στα ευρωπαϊκά δικαστήρια 
δίνει την ευκαιρία στους εργαζό¬ 
μενους να βάλουν με δύναμη το ζή- 


θεροτυπίας Γκέμπελς, και ειδικά 
την αρχή “Πες, πες κάτι θα μεί¬ 
νει”. Στη διάρκεια της δίκης ή¬ 
ταν φανερή η αδυναμία του Κα- 
τριβάνου να στηρίξει την υπόθε¬ 
ση ότι ο Γιαννόπουλος υπηρέτησε 
στα Τάγματα Ασφαλείας και ότι 
δεν αγωνίστηκε στην αντίσταση. 
Ο ίδιος άλλωστε παραδέχτηκε ό¬ 
τι σε σχέση με κάποια από τα γε¬ 
γονότα αυτής της περιόδου που ε¬ 
πικαλέστηκε παραπλανήθηκε α¬ 
πό λαθεμένα στοιχεία που του έ¬ 
δωσε ο Κεδίκογλου. Γι’ αυτό επέ- 
μεινε στην περίοδο 1945-1950 βα¬ 
σισμένος σ’ ένα στοιχείο που ο ί¬ 
διος ο Γιαννόπουλος είχε δημο¬ 
σιεύσει σε βιβλίο του, δηλαδή ότι 
την περίοδο αυτή διατηρούσε α- 
ναψυκτήριο, και κατά τον Κατρι- 
βάνο, αυτό έδειχνε ότι δεν ήταν 
ποτέ μέλος της Αντίστασης, για¬ 
τί σ’ αυτή την περίοδο έπρεπε να 
κρυβόταν και όχι να είναι κατα¬ 
στηματάρχης. Όμως αυτό το γε¬ 
λοίο στοιχείο δεν ήταν δυνατό για 
να στηρίξει την κατηγορία. Αν ο 
Κατριβάνος νικούσε σ' αυτή τη δί¬ 
κη, το ψευτοΚΚΕ κάθε φορά που 
θα είχε αντιμέτωπο τον Γιαννό¬ 
πουλο θα δημαγωγούσε ότι στους 
“κομμουνιστές” επιτίθεται ένας 
“ταγματασφαλίτης”, ανοΐγοντας 
τον οριστικό πολιτικό του τάφο. 

Ο Γιαννόπουλος είναι ένας κα¬ 
θυστερημένος πολιτικός. Είναι πέ¬ 
ρα από βέβαιο ότι η συμμετοχή του 
στην αντίσταση δεν ήταν της ί¬ 
διας σημασίας που αυτός διατυ¬ 
μπανίζει, και ότι χιλιάδες άλλοι 
αγωνιστές που δεν έγραψαν βι¬ 
βλία και δεν έδωσαν συνεντεύξεις 
πρόσφεραν πολύ περισσότερα. Εί¬ 
ναι ακόμα αυτός ο υπουργός Δι¬ 
καιοσύνης που αγνόησε επιδεικτι¬ 
κά το αίτημα της Αντιναζιστικής 
Πρωτοβουλίας να τεθούν εκτός 
νόμου οι ναζιστές, παίζοντας το 


τημα των απολύσεών τους και στο 
πολιτικό επίπεδο, να ασκήσουν τε¬ 
ράστια πίεση ενάντια στην πολι¬ 
τική της κατεδάφισης της βιομη¬ 
χανίας και για την απασχόλησή 
τους αλλού, και γενικά για ψηλές 
αποζημιώσεις. 

Τέλος και όσο το εργοστάσιο εί¬ 
ναι εκεί πρέπει να γράφεται πά¬ 
ντα στη σημαία κάθε πειραιώτι¬ 
κου εργατικού αγώνα η απαίτηση 
να λειτουργήσει αυτό το εργοστά¬ 
σιο ή έστω στο χώρο του να εγκα- 


παιχνίδι του Σημίτη και των άλ¬ 
λων ρωσόδουλων. 

Αλλά οι κατηγορίες του ψευ¬ 
τοΚΚΕ για καπηλεία του αγώνα 
της Εθνικής Αντίστασης από τον 
Γιαννόπουλο πρέπει να προκαλούν 
την οργή κάθε δημοκράτη και α¬ 
ριστερού σ’ αυτή τη χώρα. Γιατί 
είναι αυτό το κόμμα των χειρότε¬ 
ρων προδοτών που έχει καπηλευ¬ 
τεί περισσότερο από οποιοδήποτε 
πρόσωπο και οποιαδήποτε ομάδα, 
τους δημοκρατικούς αγώνες, ξε¬ 
κινώντας από την Αντίσταση, 
περνώντας στον Εμφύλιο και κα- 
ταλήγοντας στο Πολυτεχνείο, ό¬ 
που μοστράρει σαν ηγέτης όταν 
από την πρώτη στιγμή ήταν ενά¬ 
ντια στην κατάληψη. Το ψευτοΚ¬ 
ΚΕ επιδεικνύει τους γερασμένους 
αγωνιστές μέλη του σε κάθε δυ¬ 
νατή περίσταση. Όμως είναι η 
πλήρης αντιστροφή και η άρνηση 
του παλιού ΚΚΕ. Είναι ο τέλειος 
φασισμός, η τέλεια υποτέλεια, το 
απόλυτο σκοτάδι. Είναι, όπως έ¬ 
χουμε πει τόσες φορές, ο δολοφό¬ 
νος που ντύθηκε με τα ρούχα του 
θύματος. Αυτό το κόμμα υπεξαί¬ 
ρεσε έναν τίτλο, όπως υπεξαίρε¬ 
σε και τα αρχεία του ΚΚΕ και τα 
έκανε κτήμα του μακριά από ο¬ 
ποιαδήποτε πρόσβαση. Ένα “ακίν¬ 
δυνο” μέρος από αυτά τα αρχεία 
βγήκε στην πασαρέλα όταν ση¬ 
μειώθηκαν καταστροφές στο κτί¬ 
ριο του Περισσού από τις πλημ¬ 
μύρες, σε μια καμπάνια που έκα¬ 
νε τότε το ψευτοΚΚΕ για τη “σω¬ 
τηρία των αρχείων” με σκοπό να 
διαφημίσει την “ιστορική συνέ¬ 
χεια”. 

Το χτύπημα του Γιαννόπουλου 
δεν εξυπηρετεί ούτε την ελευθε¬ 
ροτυπία, ούτε τη δημοκρατία σ’ 
αυτή τη χώρα. Εξυπηρετεί μόνο το 
δυνάμωμα της εξουσίας του σο- 
σιαλφασιστικού μετώπου. 


τασταθεί πάλι βιομηχανία. Οι προ¬ 
σφυγές αυτές δεν θα καταντήσουν 
όπως εκείνες του Τσιρμούλα ενά¬ 
ντια στην Εθνική Τράπεζα που ή¬ 
ταν ουσιαστικά μέθοδες εξάρτη¬ 
σης των εργαζομένων από τον κομ¬ 
ματικό μηχανισμό του ΠΑΣΟΚ, 
αλλά θα είναι ανοιχτές, διαφανείς 
και ξεκάθαρες μάχες συνδικαλι¬ 
στικού και πολιτικού χαρακτήρα 
που θα ανεβάζουν την ταξική συ¬ 
νείδηση και την οργάνωση των ί¬ 
διων των εργαζομένων. 


ΜΕΓΑΛΗ ΣΥΝΔΙΚΑΛΙΣΤΙΚΗ 
ΝΙΚΗ ΤΩΝ ΕΡΓΑΖΟΜΕΝΩΝ 
ΣΤΑ ΛΙΠΑΣΜΑΤΑ 


Σελίδα 4 


ΝΑ 


συνέχεια από τη σελ. 1 


Η τυπική παλιά διάκριση της ζω¬ 
ής στην παιδική και εφηβική η¬ 
λικία που ήταν αφιερωμένες στην 
εκπαίδευση, στην περίοδο της ά¬ 
σκησης ενός συνήθους επαγγέλ¬ 
ματος που ασκούνταν με τα εφό¬ 
δια της νεότητας και στην περίο¬ 
δο της συνταξιοδότησης, τείνει να 
καταργηθεί. Τώρα το άτομο πρέ¬ 
πει συνεχώς να μαθαίνει μέσα σ’ 
ένα κόσμο που μεταβάλλεται με 
γρήγορους ρυθμούς. Στις σημε¬ 
ρινές συνθήκες της ανάπτυξής του 
το χρηματιστικό κεφάλαιο απαι¬ 
τεί για την πραγματοποίηση της 
παραγωγής και της παραγωγής 
των κοινωνικών σχέσεων γενικά, 
τόσο μεγαλύτερη ειδική μόρφω¬ 
ση και εξειδικευμένη γνώση, όσο 
ανώτερη είναι η θέση μιας χώρας 
στο νέο διεθνή καταμερισμό ερ¬ 
γασίας, στη λεγάμενη παγκοσμιο¬ 
ποίηση. 

Η συνεχής “η δια βίου εκπαί¬ 
δευση” είναι η απάντηση στις 
σύγχρονες απαιτήσεις της παρα¬ 
γωγής και της μόρφωσης τόσο α¬ 
πό την Ε.Ε. και τις Η.Π.Α. όσο και 
από το σύνολο και άλλων κυβερ¬ 
νήσεων εδώ και χρόνια. Αυτό εί¬ 
ναι και το συμπέρασμα της επι¬ 
τροπής παιδείας της ΙΙΝΕδΘΟ για 
τον 21ο αιώνα. Και επειδή δεν εί¬ 
ναι δυνατόν ο άνθρωπος να φοιτά 
συνεχώς σ’ ένα εκπαιδευτικό ί¬ 
δρυμα η υΝΕδΟΟ συνιστά ότι το 
άτομο πρέπει να μάθει πως να μα¬ 
θαίνει με τη βοήθεια του εκπαι¬ 
δευτικού συστήματος, να καταλά¬ 
βει με την πείρα του τον κοινωνι¬ 
κό χαρακτήρα της παραγωγής, να 
μάθει να συμβιώνει έχοντας επί¬ 
γνωση των κοινωνικών αλληλο- 
εξαρτήσεων, να μάθει να ζει ει¬ 
ρηνικά με κατανόηση της διαφο¬ 
ρετικότητας των άλλων και να α¬ 
ναπτύσσει την προσωπικότητά 
του. Αυτή η παραγωγική απαίτη¬ 
ση γι α τη “διά βίου εκπαίδευση” 
είναι ανεξάρτηση από τον αστι- 
κό-ιμπεριαλιστικό χαρακτήρα που 
έχουν οι σύγχρονες σχέσεις πα¬ 
ραγωγής. Για την ακρίβεια η νέα 
σοσιαλιστική κοινωνία που έρχε¬ 
ται θα κληρονομήσει από τον υ¬ 
περώριμο καπισταλισμό αυτή την 
νέα δύναμη της παραγωγής και 
θα την αναπτύξει στο έπακρο. 

Τα Π.Σ.Ε., το ελεύθερο ανοικτό 
πανεπιστήμιο μαζί με πολλά ε¬ 
παγγελματικά και μορφωτικά 
προγράμματα που χρηματοδοτού¬ 
νται από την Ε.Ε. αποτελούν την 
δια βίου εκπαίδευση στη χώρα μας. 
Οι φοιτητές των Π.Σ.Ε. είναι σή¬ 
μερα 12.000 και προγραμματίζο¬ 
νται 100.000 θέσεις. Απευθύνονται 
κυρίως σε ανθρώπους που έχουν 
ενταχθεί στην παραγωγή και τα 
αντικείμενά τους είναι σύγχρονα 
και δεν υπάρχουν στα κλασσικά 
Α.Ε.Ι. Οι σπουδές στα Π.Σ.Ε. οδη¬ 
γούν σε πτυχίο Πανεπιστημίου. 
Με το νομοσχέδιο που κατατέθη¬ 
κε στη Βουλή από τον Αρσένη 

ΥΠΟΣΤΗΡΙΞΟΥΜΕ 
ΤΑ Π.Σ.Ε 


στις 17/10/99 ρυθμίστηκαν νομικά 
θέματα στη βάση των οποίων το 
γνωστό αντιαναπτυξιακό αντιευ- 
ρωπαϊκό Ε' τμήμα του Στ.Ε. είχε 
κρίνει τα Π.Σ.Ε. αντισυνταγματι¬ 
κά για λογαριασμό του φαιοκόκ- 
κινου μετώπου. Το νομοσχέδιο κα¬ 
ταψηφίστηκε από ολόκληρη την 
αντιπολίτευση και ψηφίστηκε α¬ 
ναγκαστικά από το ΠΑ.ΣΟ.Κ. α¬ 
φού το τελευταίο δεν μπορεί να 
καταψηφίζει τον εαυτό του στη 
βουλή, και αφού δεν μπορούσε να 
απορρίψει τα ευρωπαϊκά Π.Σ.Ε. 
λόγω της υποχρέωσης της κυ¬ 
βέρνησης απέναντι στην Ε.Ε. 

Όλα τα κόμματα και οι πολιτι¬ 
κές τάσεις που συγκροτούν το 
φαιοκόκκινο μέτωπο πολεμούν με 
λύσσα τα Π.Σ.Ε. Αναφέρουμε τη 
θέση του βουλευτή του ψευτοΚ- 
ΚΕ Κανταρτζή στη βουλή που εί¬ 
ναι και η βασική θέση του φαιο- 
κόκκινου κινήματος για την παι¬ 
δεία. Λέει λοιπόν για τα Π.Σ.Ε. ό¬ 
τι “υπαγορεύονται από τις ανά¬ 
γκες προσαρμογής στους κανόνες 
της ελεύθερης αγοράς και τα συμ¬ 
φέροντα των μεγαλοεπιχειρημα¬ 
τιών”. Αφού τα Π.Σ.Ε. παρέχουν 
γνώσεις άρα η προσαρμογή των 
Π.Σ.Ε. στις συνθήκες της ελεύθε¬ 
ρης αγοράς σημαίνει σύμφωνα με 
τον βουλευτή, την προσαρμογή των 
γνώσεων που παρέχουν τα Π.Σ.Ε. 
στην υπηρεσία των συμφερόντων 
των μεγαλοεπιχειρηματιών. Επο¬ 
μένως τα Π.Σ.Ε. αλλά και οι άλ¬ 
λες μορφές εκπαίδευσης, Ι.Ε.Κ., 
Κ.Ε.Κ. κ.λπ. που απορρίπτουν οι 
φαιοκόκκινοι παρέχουν γνώσεις 
που μπαίνουν στην υπηρεσία του 
κεφαλαίου για να αποκτήσει αυ¬ 
τό κέρδη αλλά και για να κυριαρ¬ 
χεί στην κοινωνία. Επομένως για 
το ψευτοΚΚΕ αυτές είναι κακές 
γνώσεις. Τα αντικείμενα όμως των 
Π.Σ.Ε. βρίσκονται στην περιοχή 
των θετικών επιστημών και της 
τεχνολογίας, στην περιοχή δηλ. 
των αταξικών επιστημών. Δεν 
πρόκειται για σχολές κοινωνιολο- 
γΐας, δικαίου, κ.λπ. που έχουν τα¬ 
ξικά αντικείμενα. Επομένως οι 
ταξικές γνώσεις που παρέχουν τα 
Π.Σ.Ε. κατά το ψευτοΚΚΕ αλλά 
και ολόκληρο το φαιοκόκκινο μέ¬ 
τωπο είναι η φυσική, τα μαθημα¬ 
τικά, ο προγραμματισμός, κ.λπ. 
Κατ’ αυτούς λοιπόν υπάρχουν τα 
καπιταλιστικά μαθηματικά και τα 
προλεταριακά μαθηματικά. Δεν έ¬ 
φταιγε καμιά σοσιαλιμπεριαλιστι- 
κή φυσική για το Τσερνομπίλ για¬ 
τί τέτοια δεν υπάρχει, αλλά το σο- 
σιαλιμπεριαλιστικό πολιτικό σύ¬ 
στημα που έκανε μια ορισμένη τα¬ 
ξική χρήση του αντιδραστήρα. Και 
η χρήση αυτή που είναι τελικά 
πολιτικό ζήτημα προκάλεσε την 
έκρηξη. Οι θετικές επιστήμες και 
η τεχνολογία ενσαρκώνονται στην 
παραγωγή και η ύπαρξη της πα¬ 
ραγωγής προϋποθέτει την ύπαρ¬ 
ξη μιας πολιτικής εξουσίας, μιας 
τάξης στην εξουσία. Δεν κυριαρ¬ 
χούν οι επιστήμες και η τεχνολο¬ 
γία στην κοινωνική ζωή αλλά η 


πολιτική κυβερνάει την παραγω¬ 
γή και την κοινωνία. Καμιά ταξι¬ 
κή σύγκρουση δεν συνέβη ποτέ 
στο πεδίο των θετικών επιστημών. 
Οι θετικές επιστήμες είναι η ίδια 
η γνώση που απαιτείται για την 
ανάπτυξη της οικονομικής βάσης 
των κοινωνικών συστημάτων κά¬ 
τω από την πολιτική κυριαρχία 
της άρχουσας τάξης. Τα κέρδη 
των καπιταλιστών δεν προέρχο¬ 
νται από την εκμετάλλευση των 
γνώσεων στην τεχνολογία και τις 
θετικές επιστήμες, αλλά από την 
απλήρωτη εργασία των εργαζο¬ 
μένων είτε αυτοί χρησιμοποιούν 
σύνθετη τεχνολογία είτε όχι, είτε 
είναι ερευνητές, είτε απλοί πα¬ 
ραγωγοί. Δεν γεννά τα κέρδη αυ¬ 
τή καθ’ εαυτή η γνώση και η τε¬ 
χνολογία παρά ο καπιταλιστικός 
τρόπος παραγωγής. Η γνώση εί¬ 
ναι αναγκαίος όρος για τον ο- 
ποιονδήποτε τύπο ανάπτυξης. Α¬ 
πό εκεί πηγάζει ο σεβασμός προς 
τη γνώση. 

Θα μπορούσε κάποιος να ισχυ¬ 
ριζόταν ότι αυτός ο δεξιός αντι- 
καπιταλισμός του ψευτοΚΚΕ 
μοιάζει με τον αντικαπιταλισμό 
των πραγματικά αθώων εργατών 
του περασμένου αιώνα που έσπα¬ 
γαν τις μηχανές αφού νόμιζαν ότι 
αυτές έφταιγαν για την ανεργία 
τους και να τέλειωνε εδώ το ζή¬ 
τημα. Έτσι θα γινόταν απλά ένα 
μεγάλο λάθος και θα έπρεπε σε 
μια τέτοια περίπτωση να προσπα¬ 
θήσουμε να πεΐσουμε το αθώο 
ψευτοΚΚΕ για το λάθος του. Ό¬ 
μως επειδή ακριβώς η ταξική πο¬ 
λιτική κυριαρχεί και καθοδηγεί 
τις ταξικές κοινωνικές αναλύσεις 
και πρακτικές δεν θα ανακαλύ- 
ψουμε τον πολιτικό ρόλο του ψευ¬ 
τοΚΚΕ και του φαιοκόκκινου με¬ 
τώπου απλά από τη στάση τους 
απέναντι στα ζητήματα της γνώ¬ 
σης γενικά και της σχέσης της 
με την παραγωγή, αλλά από τη 
γενική πολιτική γραμμή τους. Η 
θέση τους στα εκπαιδευτικά ζη¬ 
τήματα καθορίζεται από τη γενι¬ 
κή πολιτική τους γραμμή και αυ¬ 
τή έχει σαν κύριο στόχο να σύρει 
τη χώρα στο στρατόπεδο του Ρώ- 
σικου φασισμού, την κύρια πηγή 
πολέμου. Προϋπόθεση γι’ αυτό εί¬ 
ναι η εξομοίωση της οικονομίας 
και της κοινωνίας ή το πλησία¬ 
σμά τους στο Ρώσικο ανατολικού 
τύπου φασιστικό μοντέλο. Γι’ αυ¬ 
τό και σαμποτάρουν ανοιχτά ολό¬ 
κληρη την εκπαίδευση της χώρας. 
Για να γονατίσουν την οικονομία 
και να εξαφανίσουν όλες τις προ¬ 
οδευτικές γνωσιολογικές και πο¬ 
λιτικές αντιλήψεις της κοινωνί¬ 
ας αντικαθιστώντας τις με τις ι¬ 
δέες του εθνικο-κομμουνισμού. 
Μπροστά στο φασισμό το ζήτημα 
δεν τίθεται στην κριτική του εκ¬ 
παιδευτικού συστήματος. Αυτά εί¬ 
ναι ζητήματα που αφορούν το δη¬ 
μοκρατικό κίνημα. Και τα συζη¬ 
τάμε. 

Με το να αντιστοιχίζουν οι φαιο- 
κόκκινοι την αύξηση της γνώσης 


στα αυξανόμενα κέρδη των μονο¬ 
πωλίων δεν κάνουν τίποτα άλλο 
από το να θεωρούν πηγή των κερ¬ 
δών την ίδια τη γνώση και άρα 
να θεωρούν και σαν όρο ύπαρξης 
του καπιταλιστικού συστήματος 
την ίδια τη γνώση και όχι το βα¬ 
σικό γεγονός της ιδιοκτησίας των 
μέσων παραγωγής και της ιδιο¬ 
ποίησης του κοινωνικού προϊόντος 
της εργασίας από τους καπιταλι¬ 
στές. Αυτό ακριβώς κάνουν όταν 
πολεμούν κάθε προσπάθεια ζήτη¬ 
σης εκπαίδευσης από τους πολί¬ 
τες με την ταυτόχρονη υπενθύμι- 
ση της αύξησης των κερδών των 
μονοπωλίων. 

Η συγκεκριμμένη επίθεση 
του σοσιαλφασισμού στην 
Ελλάδα 

Ποιά είναι όμως η θέση τους 
μπροστά στη σημερινή έκρηξη ζή¬ 
τησης εκπαίδευσης; Να ποια εί¬ 
ναι : Πολεμούν το ελεύθερο πανε¬ 
πιστήμιο στο οποίο έγιναν φέτος 
20.000 αιτήσεις, σαμποτάρουν τα 
Π.Σ.Ε. ζητώντας δήθεν τη δημιουρ¬ 
γία νέων τμημάτων στα Α.Ε.Ι., α¬ 
πορρίπτουν όμως τη δημιουργία 
των 70 νέων τμημάτων σε ΑΕΙ και 
ΤΕΙ (Αυγή) με χρηματοδότηση της 
Ευρώπης, καταγγέλλοντας ότι 
έτσι μετατρέπονται τα ΑΕΙ σε ΙΕΚ, 
απορρίπτουν στη συνέχεια και τα 
ΙΕΚ αλλά και τα ΚΕΚ και τα ΤΕ- 
Ε, σαμποτάρουν τα προγράμματα 
της Ε.Ε., αλλά εισπράττουν το χρή¬ 
μα της, απορρίπτουν κάθε παροχή 
γνώσης από τον ιδιωτικό τομέα, 
ινστιτούτα ξένων γλωσσών, ιδιω¬ 
τικές σχολές, ξένα πανεπιστήμια, 
κολέγια, κ.λπ. Απορρίπτουν όλες 
τις μορφές εκπαίδευσης (και ταυ¬ 
τόχρονα τις υπονομεύουν) στις ο¬ 
ποίες εκατοντάδες χιλιάδες άν¬ 
θρωποι φοιτούν. Δέχονται μόνο το 
δημόσιο Δημοτικό, Γυμνάσιο, Λύ¬ 
κειο, Πανεπιστήμιο στην παλιά 
τους μορφή, στη μορφή της καθυ¬ 
στέρησης, αυτήν την καθυστέρη¬ 
ση που οι ίδιοι δημιούργησαν και 
αυτό χωρίς να κάνουν τον κόπο 
τουλάχιστον να καλυφτούν, να 
προτείνουν δηλαδή πως θα καλύ- 
ψουν αυτά τα δημόσια ιδρύματα 
τις ανάγκες της σύγρονης παρα¬ 
γωγής και της οποιασδήποτε μόρ¬ 
φωσης. Αυτό το σαμποτάρισμα ο¬ 
λόκληρης της κοινωνικής ζωής α¬ 
πό το φαιοκόκκινο μέτωπο επεν¬ 
δύεται με τον αντιιμπεριαλισμό 
της περασμένης εικοσαετίας και 
με τον μικροαστικό δεξιό αντικα- 
πιταλισμό στον οποίο δεν έχουν 
πρόβλημα και προσχωρούν παλιοί 
χουντικοί, φασίστες, κ.λπ. που εί¬ 
ναι ο γνωστός χιτλερικός όρος της 
διαμόρφωσης της κοινωνικής βά¬ 
σης του φασισμού. Όλα τα μικρο¬ 
αστικά στρώματα που είναι φοβι¬ 
σμένα μπροστά στις γρήγορες αλ¬ 
λαγές της οικονομικής και κοι¬ 
νωνικής ζωής και μπροστά στις 
οικονομικές και πολιτικές επιλο¬ 
γές και πιέσεις του ρωσόδουλου 
Σημίτη και του φαιοκόκκινου 
μετώπου, όλοι αυτοί που το βράδυ 


πέφτουν να κοιμηθούν σαν υποψή¬ 
φιοι τουρκοφάγοι ή νέοι “μακεδο¬ 
νομάχοι” φονιάδες και το πρωί ξυ¬ 
πνούν φιλότουρκοι και ειρηνιστές 
εξαιτίας του φόβου τους, είναι η 
κοινωνική λεία και ταυτόχρονα η 
διαμορφούμενη κοινωνική βάση 
της Ρώσικης πολιτικής και του 
φασισμού. Όλα τα μεσαία στρώ¬ 
ματα ψάχνουν να βρουν ιδεολογή¬ 
ματα για να μην αντισταθούν στη 
βία του φαιοκόκκινου μετώπου ό¬ 
ταν αυτή κατορθώνει να περνάει, 
είτε αυτή εκφράζεται με τα μπλό- 
κα του Πατάκη, είτε με τον δια¬ 
γωνισμό του ΑΣΕΠ, είτε με τις 
καταλήψεις και τα μπλόκα των 
μαθητών. Και το ψευτοΚΚΕ με 
τον ΣΥΝ και τους υπόλοιπους 
τους προσφέρουν μια “προοδευτι¬ 
κή” διέξοδο. Την “άρνηση του συ¬ 
στήματος”, μόνο που πρόκειται για 
την χιτλερική τύπου άρνηση της 
αστικής δημοκρατίας. Τα πιο μα¬ 
χητικά αποσπάσματα των μικρο¬ 
αστικών στρωμάτων και τα πιο 
γρήγορα ενσωματωνόμενα στο 
φαιοκόκκινο μέτωπο είναι οι συ¬ 
ντεχνίες. Έτσι ο μικροαστικός α- 
ντικαπιταλισμός συμμαχώντας 
και συγχωνευόμενος με την πο¬ 
λιτική ορθοδοξία (π.χ. Ζουράρις, 
Αρχιεπίσκοπος), το ναζισμό (Χρυ¬ 
σή Αυγή), τους χουντικούς, τους 
οικοφασίστες, τον κάθε λογής 
σωβινισμό και τον εθνικισμό δια¬ 
φωνεί και σαμποτάρει τη μόρφω¬ 
ση και την κοινωνική ανάπτυξη 
δυτικού τύπου και το ρόλο της δια 
βίου εκπαίδευσης και κατά συνέ¬ 
πεια και των Π.Σ.Ε. Πολιτικός κα¬ 
θοδηγητής αυτού του μετώπου εί¬ 
ναι το ψευτοΚΚΕ και ο ΣΥΝ. Η 
άγνοια των νομοτελειών της κοι¬ 
νωνίας από τους μικροαστούς ε¬ 
ξαιτίας του ότι αυτοί δεν ασχο¬ 
λήθηκαν ποτέ μ’ αυτές γιατί α- 
πλούστατα δεν υπήρξαν ούτε μπο¬ 
ρούν να υπάρξουν σαν ο φορέας 
της αλλαγής της κοινωνίας, πα¬ 
ρά υπήρξαν μόνοι σύμμαχοι και υ- 
ποστηρικτές της αστικής τάξης 
ή και της εργατικής πάντως της 
κυρίαρχης τάξης, και η πίεση της 
Ρώσικης πολιτικής τους οδηγεί 
να αντιπαραθέτουν την πολιτική 
κούφια επιθυμία τους, το θυμικό 
τους, το μόνο όπλο που έχουν σαν 
παράγοντα ανατροπής της πολι¬ 
τικής του ίδιου του καπιταλιστι¬ 
κού συστήματος και των νομοτε- 
λειών που το ωθούν ακατάπαυστα 
στην εξάπλωσή του. Αγνοούν πλή¬ 
ρως ότι ο θεμελιώδης νόμος που 
είναι και όρος της ύπαρξης του 
σύγχρονου καπιταλιστικού συστή¬ 
ματος είναι η οικονομική του ε¬ 
πέκταση και η πολιτική του ισορ¬ 
ροπία. Αγνοούν τις νομοτέλειες 
του ιμπεριαλισμού. Το ψευτοΚΚΕ 
τους διδάσκει και αυτοί το πιστεύ¬ 
ουν ότι οι μεγάλοι κακοί Ρήγκαν 
και Θάτσερ είναι αυτοί που με το 
μαγικό ραβδί τους όπλισαν πολι¬ 
τικά με ένα απίστευτο “θέλω ε¬ 
πέκταση” ολόκληρο το χρηματι¬ 
στηριακό κεφάλαιο και έτσι δη¬ 
μιούργησαν από το μηδέν τη νέα 

εικόνα του κόσμου την κακή πα¬ 
γκοσμιοποίηση. Η δαιμονοποίηση 
των ηγετών του καπιταλιστικού 
κόσμου από το φαιοκόκκινο μέτω¬ 
πο είναι η ερμηνεία του καπιτα¬ 
λισμού που προσφέρουν στους ο¬ 
παδούς τους. Τα ξόρκια στην πλα¬ 
τεία Συντάγματος είναι η μόνη 
“γνώση” που προβάλλουν για τις 
νομοτέλειες της κοινωνίας όπως 
οι Αγιατολάχ στο Ιράν. 

Λιγότερο “ταξικός” ο ΣΥΝ με 
τον Κουναλάκη στη βουλή δηλώ¬ 
νει ότι τα Π.Σ.Ε. “αντιστρατεύο- 
νται το δημόσιο χαρακτήρα της 
δημόσιας εκπαίδευσης και αδρα- 
νοποιούν τη συνταγματική ρήτρα 
περί αυτοδιοίκησης των ΑΕΙ”. Το 
ΔΗΚΚΙ δηλώνει στη βουλή “Τα 
Π.Σ.Ε. γίνονται για να απορροφη- 
θούν κονδύλια από τηνΕΈ.” Η ρω¬ 
σόφιλη πια ΝΔ μέσω της Κουτσί- 
κου ταυτίζεται με την “κομμουνι¬ 
στική θέση” του ψευτοΚΚΕ κα¬ 
ταψηφίζει τα Π.Σ.Ε. και ξεκαθα¬ 
ρίζει τη θέση της με τα εννέα ση¬ 
μεία για την εκπαίδευση. Το μόνο 
σύστημα για τη ΝΔ είναι το σχο¬ 
λείο των δεσμών και τα δημόσια 
ΑΕΙ στην παληά μορφή τους. Και 
όλοι μαζί με τους κουρντισμένους 
φοιτητές του Πολυτεχνείου Κρή¬ 
της συμφωνούν και προβάλλουν 
σαν κάλυψη για το φασιστικό πε¬ 
ριεχόμενο της θέσης τους, το να 
διώκουν δηλ. τη γνώση και τη μόρ¬ 
φωση, τα επαγγελματικά δικαιώ¬ 
ματα των φοιτητών των κλασσι¬ 
κών ΑΕΙ σε σχέση με τα Π.Σ.Ε. 
Όλες αυτές οι πολιτικές απάτες 
που εκφράζονται με διαφορετικές 
διατυπώσεις έχουν μια κοινή πο¬ 
λιτική θέση. Την άρνηση της ο¬ 
ποιοσδήποτε μορφής εκπαίδευσης 
εκτός από το παλιό καθυστερημέ¬ 
νο δημόσιο εκπαιδευτήριο που οι 
φαιοκόκκινοι ελέγχουν. Δηλαδή, 
την άρνηση κάθε μορφής προόδου 
και ανάπτυξης της Ελληνικής κοι¬ 
νωνίας, ώστε η απόσταση που την 
χωρίζει από τις ανατολικές φασι¬ 
στικές πολεμικές κοινωνίες συ¬ 
νεχώς να μικραίνει. Αυτό είναι το 
περιεχόμενο της άρνησης των 
Π.Σ.Ε. Γι’ αυτό ο σοσιαλφασισμός 
και οι συντεχνίες μισούν θανάσι¬ 
μα τη γνώση και ειδικότερα τα 
Π.Σ.Ε. που είναι η σύγχρονα ορ¬ 
γανωμένη εκπαιδευτικά παροχή 
σύγχρονης γνώσης. 

Η μεγάλη μάχη των ΠΣΕ 
Κρήτης 

Οι φοιτητές των Π.Σ.Ε. του Πο¬ 
λυτεχνείου Κρήτης έχουν καταλά¬ 
βει την πρυτανεία από τις 16/12/99 
μέχρι και σήμερα απαιτώντας να 
εφαρμοστεί η κυβερνητική απόφα¬ 
ση για την επαναλειτουργία τους. 
Είναι αξιοσημείωτο ότι οι φοιτη¬ 
τές των Π.Σ.Ε. και οι γονείς που 
δημιούργησαν εταιρεία υποστήρι¬ 
ξης των Π.Σ.Ε. του Π.Κρήτης δια¬ 
τυπώνουν τις ίδιες θέσεις σ’ ότι 
αφορά στα ζητήματα της γνώσης 
και της πολιτικής που πρέπει να 
ακολουθηθεί για την αντιμετώπι¬ 
ση του φασισμού πανομοιότυπες μ’ 
αυτές που είχε διατυπώσει πριν 
ένα χρόνο η Νέα Ανατολή στο 
πρώτο άρθρο της για τα Π.Σ.Ε. 

Το σοσιαλφασιστικό κατεστημέ¬ 
νο του Π.Κρήτης αρνείται να λει¬ 
τουργήσει τα Π.Σ.Ε. παρά το ότι 
έχει διαταχθεί γι’ αυτό από την 
κυβέρνηση. Παρά το ότι ο εισαγ¬ 
γελέας με την επέμβαση του υ¬ 
πουργού Δικαιοσύνης άσκησε δί¬ 


ωξη σε όλη τη σύγκλητο του Π.Κ. 
για απείθεια προς τον υπουργό 
Παιδείας επειδή δεν λειτουργού¬ 
σαν τα Π.Σ.Ε., η πρυτανεία τα κρα- 
τάει κλειστά. Η πολιτική υποστή¬ 
ριξη του ΠΑΣΟΚ και του ίδιου του 
Σημίτη στους κνΐτες είναι προ¬ 
φανής. Εν τω μεταξύ ο δήμος Χα¬ 
νιών και το εργατικό κέντρο έ¬ 
χουν αλλάξει την αρνητική τους 
στάση προς τα Π.Σ.Ε. και σημα¬ 
ντική μερίδα του κόσμου στα Χα¬ 
νιά αλλά και στην υπόλοιπη χώ¬ 
ρα έχει σήμερα θετική στάση για 
τα Π.Σ.Ε. Η ρωσόδουλη ηγεσία 
Σημίτη αφού ήταν αναγκασμένη 
στην ουσία από την Ε.Ε. να δη¬ 
μιουργήσει τα Π.Σ.Ε. τώρα τα υ¬ 
πονομεύει. Η ηγεσία Σημίτη έσω¬ 
σε προσωρινά το φασιστικό μέτω¬ 
πο που πολεμούσε τα Π.Σ.Ε. στα 
Χανιά από την πολιτική πανωλε¬ 
θρία που είχε υποστεΐ. Απαγόρευ¬ 
σε στον Αρσένη, αυτόν τον γενι¬ 
κά φιλοευρωπαίο υπουργό(παρά 
τις εθνικιστικές τους πλευρές) που 
τον υπονομεύει ο Σημίτης συνε¬ 
χώς, να υποστηρίξει ανοιχτά πο¬ 
λιτικά την ιδέα των Π.Σ.Ε., όπως 
ακριβώς έκανε και στο Μαθημα¬ 
τικό Κρήτης. Του απαγόρευσε την 
ανοικτή πολιτική υποστήριξη της 
πρυτανείας Σωτηρόπουλου που δη¬ 
μιούργησε τα Π.Σ.Ε., και γενικά 
του δημοκρατικού στρατοπέδου 
της μόρφωσης και της προόδου. Ο 
Αρσένης αναγκάστηκε στο τέλος 
να υποκύψει στον Σημίτη και να 
δηλώσει υποταγή στον φασισμό 
λέγοντας ότι “οι αντιθέσεις στο 
Π.Κ. ήταν διαμάχη φατριών καθη¬ 
γητών”. Αυτή είναι πια εδώ και 
χρόνια η εντολή Σημίτη-Γ. Παπαν- 
δρέου-Λαλιώτη. Να μη θίξει κα¬ 
νένα και να προστατεύει τις “προ¬ 
οδευτικές” δυνάμεις του φαιοκόκ- 
κινου μετώπου ψευτοΚΚΕ, ΣΥΝ, 
ΔΗΚΚΙ, ρωσόφιλου ΠΑΣΟΚ, Κα- 
ραμανλική ΝΔ, χουντικούς, ορθο¬ 
δοξοφασίστες, κ.λπ. Αν κάποιοι 
“λαϊκοί αγωνιστές” παρεκτρέπο¬ 
νται απλά πρέπει να επιστρέφουν 
σε μια “ευπρεπή” σοσιαλφασιστι- 
κή παρουσία για να μπορεί η ηγε¬ 
σία να κάνει τη δουλειά της. Το 
γεγονός ότι όλοι αυτοί παραβαί¬ 
νουν τα μισά άρθρα του ποινικού 
κώδικα και των ανθρωπίνων δι¬ 
καιωμάτων, όπως έχουν διατυπω¬ 
θεί από τους διεθνείς οργανισμούς, 
αυτό είναι ζήτημα χωρίς ουσία για 
τους ρωσόφιλους. Η πολιτική α¬ 
ντιπαράθεση των φιλοευρωπαϊκών 
προοδευτικών αστικών δυνάμεων 
του ΠΑΣΟΚ στο φαιοκόκκινο μέ¬ 
τωπο απαγορεύεται από τη Ρώ- 
σικη πολιτική. Ο Μητσοτάκης που 
δεν δέχεται ακόμα στρατιωτικά 
παραγγέλματα από τον Καραμαν¬ 
λή τοποθετήθηκε πολύ χαρακτη¬ 
ριστικά ως εξής : “Να καταστή¬ 
σει ο υπουργός Παιδείας υποχρε¬ 
ωτική την εφαρμογή του νόμου. 
Αλλιώς το Π.Κ. πρέπει να διαλυ¬ 
θεί και να ξαναχτιστεί”. Το μόνο 
που έκανε ο Αρσένης ήταν να τους 
περικόψει χρήματα για τη λει¬ 
τουργία του Πολυτεχνείου. Έτσι 
για την τιμή των όπλων. 

Πιστεύουμε ότι τα Π.Σ.Ε. θα ε¬ 
ξαπλωθούν σε όλη τη χώρα παρά 
τη λυσσασμένη αντίσταση του 
φαιοκόκκινου μετώπου. Αυτοί θα 
στραφούν στο μέλλον αποκλειστι¬ 
κά στο σαμποτάρισμα της λει¬ 
τουργίας και του περιεχομένου 
των Π.Σ.Ε. 


Σ τις 28 Φεβρουάριου παραπέ 
μπεται στο πειθαρχικό για 
απόλυση ο δημοκράτης πρώην 
πρόεδρος του Μαθηματικού Κρή¬ 
της Κ. Καλλίας. Η πραγματική αι¬ 
τία είναι ότι αντιπαρατέθηκε στο 
φαιοκόκκινο μέτωπο, βάσει του 
προγράμματος με το οποίο εκλέ¬ 
χτηκε πρόεδρος, ουσιαστικά από 
τους φοιτητές, σε όλα τα ζητήμα¬ 
τα. Η αμφισβήτηση της εξουσίας 
του φαιοκόκκινου μετώπου στο 
Π.Κ. από τον δημοκράτη αυτόν κα¬ 
θηγητή ήταν απόλυτη. Η υπερά¬ 
σπιση των δημοκρατικών αρχών 
λειτουργίας ενός Πανεπιστημί¬ 
ου, η απαίτηση να συνδεθεί το Μα¬ 
θηματικό τμήμα με την παραγω¬ 
γή, την εκπαίδευση και την υπό¬ 
λοιπη επιστημονική έρευνα ενός 
Πανεπιστημίου, η πλήρης απόρρι¬ 
ψη της ιδεολογικής τρομοκρατί¬ 
ας και της πολιτικής καταπίεσης, 
που ασκούν οι φαιοκόκκινοι στο 
Π.Κ., η υπακοή σε μια δημοκρατι¬ 
κή νομιμότητα, η καταγγελία των 
διαπλεκομένων συμφερόντων της 
φαιοκόκκινης μαφίας με το ΙΤΕ, 
υπήρξαν οι αρχές της πολιτικής 
του δημοκράτη προέδρου και του 
δημοκρατικού πόλου που σχημα¬ 
τίστηκε στο Μαθηματικό τμήμα 
στο Π.Κ. 

Ο Καλλίας εκλέχτηκε στη θέση 
του προέδρου στη βάση των προ¬ 
γραμματικών του θέσεων που ψή¬ 
φισαν ομόφωνα οι φοιτητές. Η διε¬ 
φθαρμένη συντεχνία του Π.Κ. δεν 
αναγνώρισε ποτέ αυτή τη νόμιμη 
εκλογή γι’ αυτό σαμπόταρε ανοι¬ 
χτά την προεδρία του αλλά και το 
πανεπιστήμιο καλυπτόμενη το ί¬ 
διο ανοιχτά από το επίσημο κρά¬ 
τος και φυσικά από όλα τα φιλο- 
ρώσικα κόμματα. Η αντίδραση της 
φαιοκόκκινης συντεχνίας στην ε¬ 
κλογή Καλλία ήταν λυσσασμένη. 
Ήταν η αντίδραση μιας φασιστι¬ 
κής δύναμης που βλέπει μέσα 
στην απόλυτη κυριαρχία της, ό¬ 
πως νομίζει, την πρώτη ανοιχτή 
αμφισβήτησή της. Το ζήτημα του 
Μαθηματικού τέθηκε στον τοπικό 
τύπο αλλά και πανελλαδικά και 
φάνηκε έτσι ότι το Μαθηματικό 
είναι η κορυφή του παγόβουνου που 
έχει δημιουργήσει ο ΣΥΝ, το φι- 
λορώσικο ΠΑΣΟΚ και δευτερευό- 
ντως το ψευτοΚΚΕ, γιατί δεν έχει 
μεγάλη δύναμη στο Π. Κρήτης. Εν¬ 
νέα φοιτητικοί σύλλογοι κατήγ¬ 
γειλαν δημόσια την πρώην πρύ¬ 
τανη ότι ευτελίζει τη δημοκρατία. 
Δημοσιεύτηκε καταγγελία κατα- 
πέλτης μιας ολόκληρης σελίδας 
στον τοπικό τύπο από το δημοκρα¬ 
τικό στέλεχος της ΠΑΣΚ που 
συμμετέχει στο Πρυτανικό συμ¬ 
βούλιο. Επιστολή συντρόφου της 
ΟΑΚΚΕ δημοσιεύτηκε στον τοπι¬ 
κό τύπο και η Νέα Ανατολή έχει 
επανειλημμένα δημοσιεύσει για το 
Μαθηματικό Κρήτης. 

Το φαιοκόκκινο μέτωπο μην 
μπορώντας να αντιπαρατεθεί πο¬ 
λιτικά ξεκίνησε από την πρώτη 
στιγμή ένα πρόγραμμα εξόντωσης 
του προέδρου. Σ’ αυτό το πρόγραμ¬ 
μα εντάσσεται και η παραπομπή 

του στο πειθαρχικό από την πρώ¬ 
ην πρύτανη, από τον σημερινό πρύ¬ 
τανη και με μάρτυρα κατηγορίας, 
μεταξύ των άλλων, και τον τηλε¬ 
οπτικό αστέρα, αντιδραστικό Γ. 
Γραμματικάκη που υπήρξε και αυ¬ 
τός πρύτανης. Οι “κατηγορίες” εί¬ 
ναι αστείες. Όλοι γνωρίζουν σ’ αυ¬ 
τή τη χώρα τα στημένα κατηγο¬ 
ρητήρια. Και επειδή είναι αδύνα¬ 
τον να απολυθεί ο Κ. Καλλίας από 
το ΣτΕ. στη βάση των “κατηγο¬ 
ριών” το μόνο που μένει να υποθέ¬ 
σουμε είναι ότι οι φαιοκόκκινοι 
προσπαθούν να τον ταλαιπωρή¬ 
σουν, αλλά το κυριότερο είναι ότι 
προσπαθούν με πολιτικές πιέσεις 
να αποσπάσουν μια παράνομη α¬ 
πόλυσή του. Ο κίνδυνος είναι υ¬ 
παρκτός. Με την ιδεολογική και 
πολιτική καταπίεση καθώς και με 
τους επαγγελματικούς εκβιασμούς 
οι φαιοκόκκινοι αποσπούν υπογρα¬ 
φές εναντίον του Κ. Καλλία από 
αδιάφορους καθηγητές που δεν έ¬ 
χουν το σθένος ν’ αντιδράσουν. 

Στο πρόσωπο του Κ. Καλλία 
χτυπιέται το δημοκρατικό κί¬ 
νημα και η οποιαδήποτε δημο¬ 
κρατική άρα αντιφαιοκόκκινη 
θέση για την εκπαίδευση. Στό¬ 
χος του δημοκρατικού κινήμα¬ 
τος είναι η στράτευση για την 
υπεράσπιση του Κ. Καλλία και 
την ανοιχτή καταγγελία του 
φασισμού. 

Η συντεχνία αυτή που δημιουρ- 
γήθηκε από τον ίδιο τον Α. Πα- 
πανδρέου με όργανά του τον Γ. 
Γραμματικάκη και τον Λ. Οικονό¬ 
μου, διευθυντή του ΙΤΕ, λειτουρ¬ 
γεί ασύστολα. Καλύπτεται πλήρως 
από την Ρώσικη πολιτική αφού εί¬ 
ναι γέννημά της. Εισαγγελείς, δι¬ 
καστές υπουργείο, κ.λπ αδιαφορούν 
πλήρως για τον τρόπο λειτουργί¬ 
ας της συντεχνίας αυτής. Έχουν 
εξευτελίσει κάθε έννοια του αστι¬ 
κού δημοκρατικού πανεπιστημίου 
και δεν τους ενοχλούν καθόλου. 
Στο Μαθηματικό βάζουν ανενδοί¬ 
αστα την υπογραφή τους σε κεί¬ 
μενα επίσημα που αμφισβητούν ό¬ 
λες τις μορφές της κρατικής ε¬ 
ξουσίας, ΣτΕ., Υπουργείο, νόμους 
ψηφισμένους απ’ τη Βουλή, κ.λπ. 
Ο ένας δηλώνει επίσημα στο Πρυ¬ 
τανικό Συμβούλιο ότι δεν μας εν¬ 
διαφέρει που ο Καλλίας είναι ε¬ 
κλεγμένος πρόεδρος. Εμείς δηλα¬ 
δή, αφού το θέλουμε, βάζουμε τον 
εγκάθετο στη θέση του. Ο άλλος 
δηλώνει εγγράφως μετά την από¬ 
φαση του Στ.Ε. που δικαίωσε τον 
Κ. Καλλία και τον επανέφερε στη 
θέση του προέδρου από την οποία 
τον είχαν διώξει παράνομα οι φαιο- 
κόκκινοι βάζοντας έναν δικό τους, 
ότι καλά κάναμε, είμαστε νόμιμοι 
που διώξαμε τον Καλλία. Η πρώ¬ 
ην πρύτανης του στέλνει φαξ και 
του λεει να μην δημιουργήσει τους 
τομείς που προβλέπει ο νόμος.. Η 
πρώην πρύτανης τον κατονομάζει 
εχθρό της κοινωνίας στον τοπικό 
τύπο και ο σημερινός πρύτανης, α¬ 
φού τον καταγγέλει για Γκαιμπε- 
λισμό στις παρακάτω σειρές λεει 
ότι ουδέποτε τον βρίσαμε, κ.λπ. 


Αντίθετα το φαιοκόκκινο μέτω¬ 
πο των παρανόμων μπορεί και κα¬ 
τηγορεί τον Κ. Καλλία για “πα¬ 
ρανομίες” δηλαδή για το ότι είναι 
δημοκράτης με κατηγορίες γελοί¬ 
ες. Του ζητούν επανειλημμένα μέ¬ 
σα στα όργανα αλλά και με διώ¬ 
ξεις να αποδεικνύει και να απο- 
σείει τις πιό απίθανες κατηγορί¬ 
ες. Με δυο λόγια ο Καλλίας κάθε 
τόσο οφείλει να αποδεικνύει σαν 
παράδειγμα ότι δεν είναι ελέφα¬ 
ντας. Αυτή είναι η γνωστή τακτι¬ 
κή Λεπέν και του γνωστού δικτύ¬ 
ου. Πριν λίγες ημέρες τον κατη¬ 
γόρησαν για διαρρήκτη και τον 
κάλεσαν για κατάθεση στην α¬ 
σφάλεια, κ.λπ. Ο λόγος ; Μπήκε 
στη γραμματεία για να εργαστεί 
στο χώρο στον οποίο ήταν προϊ¬ 
στάμενος!! 

Το ΠΑΣΟΚ και η κυβέρνηση δεν 
παίρνει καμμιά πολιτική θέση ε¬ 
ναντίον των φαιοκόκκινων κανί¬ 
βαλων στο Π.Κ.. Η θέση της ΠΑ¬ 
ΣΚ δεν είναι η θέση του ΠΑΣΟΚ. 
Αντίθετα το Σημιτικό ΠΑΣΟΚ κα¬ 
λύπτει τη φαιοκόκκινη πολιτική 
με ένα ιδεολόγημα που λέει ότι 
“εμάς δεν μας ενδιαφέρει ένα δη¬ 
μοκρατικό πανεπιστήμιο, αλλά έ¬ 
να καλό πανεπιστήμιο”. Αυτή εί¬ 
ναι στην ουσία μια φασιστική θέ¬ 
ση που καταργεί στην ουσία του 
το αστικό πανεπιστήμιο γιατί αρ- 
νιέται τους δημοκρατικούς όρους 
και τις συνθήκες μέσα στις οποί¬ 
ες μπορεί να μεταβιβαστεί, να α¬ 
ναπτυχθεί και να συντηρηθεί η ό¬ 
ποια προωθημένη γνώση, γιατί κα¬ 
ταργεί την αυτονομία του πανεπι¬ 
στημίου και το βάζει άμεσα και 
απροκάλυπτα στην υπηρεσία των 
συμφερόντων της αστικής τάξης, 
γιατί στερεί το πανεπιστήμιο από 
χώρο, από βήμα σχετικής ελευθε¬ 
ρίας της έκφρασης και σχετικής 
ελεύθερης καλλιέργειας της γνώ¬ 
σης, γιατί μετατρέπει μια συντε¬ 
χνία σε φορέα ιδεολογικής και πο¬ 
λιτικής καταπίεσης από τον εθνι- 
κοκομμουνισμό, γιατί εμποδίζει τη 
σύνδεσή του με την κοινωνία, γιατί 
μετατρέπει το ίδιο το πανεπιστή¬ 
μιο, που έχει εγκαθιδρυθεί στην 
κοινή συνείδηση σαν ένας χώρος 
από τον οποίο δεν πηγάζει ο φασι¬ 
σμός, σε ένα εθνικοκομμουνιστι- 
κό μοντέλο ιδρύματος. 

Όμως όλοι οι αντιδραστικοί εί¬ 
ναι χάρτινοι τίγρεις ολόκληρο το 
σοσιαλφασιστικό κατεστημένο 
στο Π.Κ. βρίσκεται σε μεγάλη α¬ 
γωνία. Έχουν ηττηθεί πλήρως στο 
πολιτικό επίπεδο. Έχουν γίνει 
κουρέλια. Όταν πια έμαθαν ότι οι 
δημοκράτες δεν εξαγοράζονται κα- 
τέρρευσαν. Θα δεχτούν ένα μεγά¬ 
λο χτύπημα στις 24 Φεβρουάριου 
όταν θα κριθεί από το Στ.Ε. η έν¬ 
σταση για τις πρυτανικές εκλο¬ 
γές του Καλλία ζήτημα στο οποίο 
θα αναφερθούμε στο επόμενο φύλ¬ 
λο. 

Σήμερα προέχει η υπεράσπιση 
της δημοκρατικής υπόθεσης στο 
Π.Κ. και η υπεράσπιση του Κ.Καλ- 
λία και της οικογένειάς του από 
τον σοσιαλφασισμό. 

ΣΗΜΑΝΤΙΚΕΣ ΔΙΑΦΟΡΟΠΟΙΗΣΕΙΣ 
ΣΤΟΝ ΑΝΑΡΧΙΚΟ ΧΩΡΟ 


/^"Χταν στις 12 Δεκέμβρη 
Χ^γράφαμε στη Νέα Α¬ 
νατολή για το γράμμα δυο 
κνιτοειδών στην εφημερίδα 
Ελευθεροτυπία (29/11) που ε- 
πιτίθονταν σε ένα τμήμα του 
αναρχισμού με τη γνωστή 
προβοκατορολογία και έμ¬ 
μεσα και στην ΟΑΚΚΕ δια¬ 
πιστώνοντας ότι “είμαστε ο¬ 
μοϊδεάτες” δεν γνωρίζαμε 
ότι αυτό το γράμμα σύντομα 
θα αποδείκνυε τη “χρησιμό¬ 
τητα” του. 

Έτσι μετά την αφίσα μας για 
την Τσετσενία με τίτλο: “Ησυ¬ 
χία! Η Ρωσία σφάζει στην Τσε¬ 
τσενία” εμφανίζεται το Αυτοδια- 
χειριζόμενο Στέκι Άνω-Κάτω 
Πατησίων (πριν δυο χρόνια πε¬ 
ρίπου το είχαν κάψει οι ναζιστές 
της “Χρ. Αυγής”) με μια αφίσα 
σε δυο κομμάτια, σε χαρακτηρι¬ 
στικό ορθογώνιο τρίγωνο σχή¬ 
μα, για το ίδιο ζήτημα ενάντια 
“στηνορθόδοξη φίλη Ρωσία” και 
με διεύθυνση στην αφίσα. Και 
λίγο πιο μετά “ μια παρέα αναρ¬ 
χικών και αντιεξουσιαστών” με 
αφίσα που καλεί σε συγκέντρω¬ 
ση αλληλεγγύης στον τσετσένι- 
κο λαό στις 23 Δεκέμβρη στα 
Προπύλαια. Στο κείμενο της α- 
φίσας υπάρχει το σύνθημα “Ρώ¬ 
σοι- Αμερικάνοι φονιάδες των 
λαών” και αναφέρει σ'ένα σημείο 
ότι “όποιοι υποτιμούν το ρώσι- 
κο ιμπεριαλισμό είναι ηλίθιοι ή 
ύποπτοι ”. Στις 23 Δεκέμβρη 50- 
60 άτομα βρίσκονται στα Προ¬ 
πύλαια και μοιράζουν την προ¬ 
κήρυξη τους στον κόσμο που 
περνούσε. Αυτό για τον αναρχι¬ 
σμό είναι κάτι πρωτόγνωρο. Η 
υποτίμηση και η περιφρόνηση 
των μαζών που εκφράζονταν με 
τα συνθήματα: “Εσείς μιλάτε για 
καταστροφές, εμείς μιλάμε για 
ζωές” και “όταν οι μπάτσοι σκο¬ 
τώσουν τα παιδιά σας τότε θα 
βγείτε απ' τα κλουβιά σας” φαι¬ 
νόταν να έχει λυγίσει εκείνο το 
χειμωνιάτικο βράδυ, παρ' όλο 
που συνεχίζει να χαρακτηρίζει 
σε μεγάλο βαθμό αυτό το χώρο. 
Η ίδια η προκήρυξη βρίσκεται σε 
θετική κατεύθυνση, παρά τα αρ¬ 
νητικά της : “... τώρα πια μπορεί 
ο κάθε φασίστας να φανερώσει 
τον κομμουνιστή που έκρυβε μέ¬ 
σα του, ο κάθε κομμουνιστής να 
σταυροκοπιέται ελεύθερα. Οι “ε¬ 
θνοπροδότες” και “ΕΑΜοβούλ- 
γαροι” του ΚΚΕ χειροκροτού¬ 
νται σαν η μεγάλη πατριωτική 
παράταξη, η αριστερά μπορεί να 
ανεχτεί τον Γέλτσιν εφόσον εί¬ 
ναι χριστιανός ορθόδοξος”. 

“Βγήκαμε πρόσφατα στο δρό¬ 
μο με τις λίγες δυνάμεις που δια¬ 
θέταμε γιατί τα κρατικά εγκλή¬ 
ματα στη Γιουγκοσλαβία δεν 
μπορούσαν να μας αφήσουν ά¬ 
πραγους. Οι Σέρβοι έσφαζαν Αλ¬ 
βανούς και οι ΑλβανοίΣέρβους. 
Οι Αμερικανοί τους πάντες... Ό¬ 


ταν όμως μια ακόμα μεγαλύτερη 
σφαγή αποσιωπάται. όταν όμως 
κόμματα που σκίζονταν για τα 
εγκλήματα των Αμερικάνων τώ¬ 
ρα υιοθετούν τις δικαιολογίες 
των Ρώσων για τη γενοκτονία 
που κάνουν(“πόλεμος κατά των 
τρομοκρατών”) τότε κάτι δεν πά¬ 
ει καθόλου καλά”. 

Αυτό το τελευταίο κομμάτι εί¬ 
ναι χαρακτηριστικό του καινούρ¬ 
γιου που κουβαλάει μέσα του το 
παλιό. Η ισοπεδωτική εξίσωση 
στην περίπτωση του Κόσοβου, 
“κάτω όλοι οι σφαγείς”, στην 
πραγματικότητα απαλύνει την ε¬ 
θνοκάθαρση του σέρβικου φασι¬ 
σμού που ήταν το τυπικό χιτλε¬ 
ρικό έγκλημα σ’ αυτή την περί¬ 
πτωση. Παρακάτω γίνεται το ί¬ 
διο με τους Τσετσένους: “Οι Τσε- 
τσένοι είναι το ίδιο αθώοι και 
το ίδιο ένοχοι με τους Σέρβους, 
τους Αλβανούς, τους Έλληνες, 
τους Τούρκους. Καταγγέλλο¬ 
ντας τις σφαγές των λαών από 
τα κράτη, πολεμώντας τη θρη¬ 
σκευτική παράνοια χωρίς να πέ¬ 
φτουμε στην παγίδα να στηρίξου- 


Τα εγκλήματα που δια- 
πράττουν οι ρώσοι Χίτλερ 
στην Τσετσενία είναι αδύνα¬ 
το να αποκρυφτούν από τα 
μάτια της διεθνούς κοινής 
γνώμης, με πιο χαρακτηρι¬ 
στικό την πρόσφατη σφαγή 
στο Αλχάν-Γιουρκ. Ωστόσο, 
οι Ρώσοι προσπαθούν να με¬ 
τριάσουν τις εντυπώσεις και 
να αποσιωπήσουν όσα περισ¬ 
σότερα μπορούν. 

Γι’ αυτό το σκοπό έχουν απα¬ 
γορεύσει την ελεύθερη πρόσβα¬ 
ση των ξένων τηλεοπτικών α¬ 
νταποκριτών στο κατεχόμενο 
απ’ αυτούς τμήμα της Τσετσε- 
νίας. Επιδιώκουν να εμποδίσουν 
τη μετάδοση εικόνων από το μέ¬ 
τωπο, εικόνων που θα είχαν με¬ 
γάλο αντίκτυπο στην κοινή γνώ¬ 
μη. Όπως αναφέρεται στη Μοντ, 
26-27/12/1999: “Για να πάρουν 
εικόνα, οι δημοσιογράφοι θα πρέ¬ 
πει να περάσουν από τις περιη¬ 
γήσεις που ετοιμάζουν για τον 
Τύπο αξιωματούχοι τουρώσικου 
υπουργείου Άμυνας (“επιθεώρη¬ 
ση” των στρατευμάτων) ή του υ¬ 
πουργείου Πληροφοριών (επι¬ 
σκέψεις σε στρατόπεδα προσφύ¬ 
γων)”. Εκεί, όπως αναφέρει η α- 
νταποκρίτρια του ΤΕ1 στη Μό¬ 
σχα, Φρανσουάζ Μαρί Μορέλ: 
“Μπορούμε να πάρουμε συνέ¬ 
ντευξη από τους πρόσφυγες, αλ¬ 
λά οι Ρώσοι είναι στα 10 μέτρα. 
Και αν θέσουμε κανένα ερώτη¬ 
μα για τους βομβαρδισμούς ή για 
τις θηριωδίες, αυτό τους εκνευ- 


με κανένα κρατικό γουρούνι. Το 
Βελιγράδι, η Πρίστινα, το 
Γκρόζνι, είναι δίπλα μας όπως 
δίπλα μας είναι και οι ιμπερια¬ 
λισμοί ΟΑΩΝ των κρατών, 
όποια δικαιολογία κι αν έχουν, 
όποιο ψευτοθεό κι αν επικαλού¬ 
νται. Γιατί ο αντιιμπεριαλισμός 
που δεν είναι αντικρατικός εί¬ 
ναι ΑΠΑΤΗ! ΚΑΙ ΕΜΕΙΣ 
ΑΕΝ ΕΙΜΑΣΤΕ ΑΠΑΤΕΩ¬ 
ΝΕΣ.” Κι όμως αυτή την απάτη 
δεν την δέχεται ούτε ο ιμπερια¬ 
λισμός που είναι εξόχως αντι- 
κρατικός όταν πρόκειται για 
τους ανταγωνιστές του, τα σχε¬ 
τικά πιο μεγάλα ιμπεριαλιστικά 
κράτη ή τα μικρά κράτη του Τρί¬ 
του Κόσμου που θέλει να κατα¬ 
βροχθίσει ή να εξαρτήσει και να 
εκμεταλλευτεί. Και οπωσδήπο¬ 
τε ο τσετσένικος λαός αντιστέ¬ 
κεται τόσο σθεναρά επειδή ακρι¬ 
βώς υπερασπίζει το δικαίωμα του 
στην ξεχωριστή κρατική υπό¬ 
σταση, δηλ. την ανεξαρτησία. Εί¬ 
ναι εύκολο να υπερασπίζεσαι έ¬ 
να λαό που σφάζεται, αλλά τι θα 
γίνει όταν οι Τσετσένοι, και ή- 


ρίζει. Γι’ αυτούς υπάρχει εκμε¬ 
τάλλευση από την πλευρά των 
δυτικών ΜΜΕ και επεμβαί¬ 
νουν”. Σύμφωνα με τον Κέβιν 
Μπίσοπ του ΒΒΟ για να περά¬ 
σουν δημοσιογράφοι στην Τσε¬ 
τσενία χρειάζονται την άδεια του 
ρώσικου στρατιωτικού επιτελεί¬ 
ου στο Μογντόκ, το ίδιο και για 
να πάνε στο κέντρο Τύπου του 
Μογντόκ.Οι δυτικοί δημοσιο¬ 
γράφοι κινδυνεύουν να πιαστούν 
όμηροι όπως ο Γάλλος Ολιβιέ 
Φλετιώ, ή ακόμη και να εκτελε- 
στούν, όπως πρόσφατα έγινε με 
τρεις Άγγλους. 

Οι μόνοι τρόποι που έχουν για 
να καλύψουν με εικόνα τον πό¬ 
λεμο είναι ή να περάσουν τα 
δυσδιάβατα ορεινά σύνορα με τη 
Γεωργία, ή να μεταμφιεστούν σε 
Τσετσένους πρόσφυγες που επι¬ 
στρέφουν στην Τσετσενία και να 
μπουν σε φορτηγό, ή τέλος να 
“λαδώσουν” τους ρώσους στρα¬ 
τιώτες για να τους αφήσουν να 
περάσουν με συνοδεία στην κα- 
τεχόμενη Τσετσενία κι από κει 
να το σκάσουν για τις ελεύθε¬ 
ρες περιοχές. Εκεί, σύμφωνα με 
τον ρεπόρτερ του Ετπηοε Ιηίο, 
Νικολά Πουανκαρέ: “Για να α¬ 
ντιμετωπίσουν τη ρώσικη προ¬ 
παγάνδα, Τσετσένοι δημοσιογρά¬ 
φοι κινηματογράφησαν τα συ¬ 
ντρίμμια του Γκρόζνι. Καταφέρ¬ 
νουν να κυκλοφορήσουν τις κα¬ 
σέτες τους”. Με τους Τσε¬ 
τσένους βρίσκονται και ρώσοι 
δημοσιογράφοι, σύμφωνα με το 


δη το κάνουν, περάσουν στην α¬ 
ντεπίθεση και σκοτώνουν Ρώ¬ 
σους στρατιώτες; Είναι αρκετά 
σοβαροί άνθρωποι και κρατούν 
όπλα για να τα χρησιμοποιήσουν. 
Το Βελιγράδι του σέρβικου 
φασισμού, η Πρίστινα της σέρ¬ 
βικης εθνοκάθαρσης και του με- 
γαλοαλβανικού σοβινισμού δεν 
έχουν καμιά ομοιότητα με το ι¬ 
σοπεδωμένο και αντιστεκούμε- 
νο Γκρόζνι που υπερασπίζεται 
την ελευθερία του. Όλες αυτές 
τις αντιθέσεις του σύγχρονου κό¬ 
σμου ο αναρχισμός ούτε θέλει να 
τις δει, ούτε να τις λύσει γι' αυ¬ 
τό και βλέπει μόνο την πλευρά 
της ενότητας των ιμπεριαλιστών: 
“Μήπως οι Ρώσοι βοήθησαν ου¬ 
σιαστικά τη Γιουγκοσλαβία κα¬ 
τά των Αμερικανών; Γιατί άλ¬ 
λωστε να το κάνουν; ποιος αμ¬ 
φιβάλλει για την αλληλεγγύη α¬ 
νάμεσα στους χωροφύλακες; Έ¬ 
τσι και οι Αμερικάνοι “ διαμαρ¬ 
τύρονται” για τη σφαγή στην 
Τσετσενία. Κανόνες διακρατι¬ 
κών σχέσεων”. Η σύγκρουση α¬ 
πλά δεν υπάρχει και δεν μπορεί 


Νεινκινεείί, 22/11/1999, τους ο¬ 
ποίους όμως υποψιάζονται ότι 
διοχετεύουν πληροφορίες στο 
ρώσικο στρατό. Στο Γκρόζνι, ό¬ 
πως και σε άλλες περιοχές που 
ελέγχουν οι Τσετσένοι, η λήψη 
δορυφορικών εικόνων είναι υ¬ 
περβολικά δύσκολη γιατί απαι¬ 
τείται χρόνος και ο δημοσιογρά¬ 
φος βρίσκεται εκτεθειμένος στις 
ρώσικες οβίδες. 

Οι Ρώσοι εφαρμόζουν και άλ¬ 
λα τεχνάσματα για να αποπρο¬ 
σανατολίσουν την κοινή γνώμη. 
Σύμφωνα με το Διεθνές Παρα¬ 
τηρητήριο του Ελσίνκι (17/12/ 


να υπάρχει αφού η αρχή είναι 
κάτω ΟΛΑ τα κράτη. Η μόνη α¬ 
ντίθεση για τον αναρχικό είναι 
λαοί-κράτη. 

Παρά την αρνητική του πάντως 
πλευρά το κείμενο αυτό είναι 
κύρια θετικό γιατί δείχνει τη δυ¬ 
ναμική της πολιτικής αυτονόμη¬ 
σης ενός τμήματος του αναρχι¬ 
σμού από το ψευτο-ΚΚΕ και 
τους φαιοκόκκινους. Γι' αυτό υ¬ 
πήρξε και το γράμμα στην Ελευ¬ 
θεροτυπία. Ωστόσο αυτό το κομ¬ 
μάτι των αναρχικών έχει πολύ 
δρόμο ακόμα να διανύσει. Από 
μια άποψη μοιάζει να βρίσκεται 
πολιτικά στη δίκιά μας εποχή 
του 1985, όταν η ΟΑΚΚΕ είχε 
τη 

γραμμή “Ούτε Ρωσία - Ούτε 
ΗΠΑ” και ο αναρχισμός περνού¬ 
σε τότε στην πολιτική υπηρεσία 
του ψευτο-ΚΚΕ με τις φωτιές 
στο κέντρο της Αθήνας. Δεκα¬ 
πέντε χρόνια μετά κανείς δεν 
βρίσκεται στην ίδια άθλια θέση 
και σε κάθε περίπτωση αυτό εί¬ 
ναι πολύ σημαντικό. 


1999) αναγκάζουν τους πρόσφυ¬ 
γες που βρίσκονται σε στρατό¬ 
πεδα της γειτονικής Ιγκουσετί- 
ας, και ειδικότερα όσους έχουν 
μεγάλη ανάγκη (άρρωστοι, πολύ¬ 
τεκνοι) να επιστρέφουν στην 
Τσετσενία, έτσι ώστε να μην 
μπορούν να δίνουν συνεντεύ¬ 
ξεις σε ξένους ανταποκριτές. Η 
μέθοδος είναι πολύ απλή: Τους 
κόβουν το φαγητό, και στη συ¬ 
νέχεια οδηγούν τα φορτηγά ό¬ 
που διαμένουν σε τσετσένικο έ¬ 
δαφος. Το Παρατηρητήριο δια- 
μαρτυρήθηκε γι’ αυτό με επιστο¬ 
λή στον Πούτιν. 


ΡΙΓΗ ΣΤΗ ΔΥΣΗ 

συνέχεια από τη σελ. 8 
ας”. 

Στη συνέχεια, ο αρθρογράφος του Εκόνομιστ αναφερόμενος στα γε¬ 
γονότα που προηγήθηκαν της στρατιωτικής εισβολής στην Τσετσε- 
νΐα, εννοώντας τις φονικές βόμβες της ΚΟΒ στη Μόσχα και στις 
άλλες πόλεις, συμπεραίνει: 

“Λεν υπάρχουν για την ώρα σαφείς ενδείξεις που να πιστοποιούν 
την ταυτότητα των δραστών. Οι τσετσένοι αντάρτες στις γραμμές 
των οποίων συμπεριλαμβάνονται και ορισμένα ιδιαίτερα απεχθή άτο¬ 
μα, θα μπορούσαν να είναι οι ένοχοι. Ελλείψει αποδείξεων όμως, δι¬ 
καιούμαστε να συμπεριλάβουμε και άλλους υποψήφιους στη λίστα 
των υπόπτων. Ένας από αυτούς είναι ακριβώς η μυστική υπηρεσία 
της οποίας προϊστατο ο Πούτιν -παλαιότερα ο σκληρός πυρήνας της 
ΚΟΒ, που σήμερα ονομάζεται Ε8Β.”. Και καταλήγει: “Επί του παρό¬ 
ντος όμως η αλήθεια είναι ότι τα πραγματικά γεγονότα συμπεριλαμ- 
βανομένης της ιδιότητας του Πούτιν ως πρώην αρχηγού της κατα¬ 
σκοπείας κλίνουν περισσότερο προς την πλευρά της κατασκοπίας παρά 
προς την πλευρά της απαλλαγής”. 

οργάνων” όταν τα όργανα θα αποφασίσουν ότι πρέπει επι¬ 
τέλους να τελειώνει αυτό το “αίσχος” με τις παραιτήσεις 
των ηγετών μετά από κάθε εκλογική ήττα. 

Ήδη η Μπακογιάννη έχει αποδεχτεί αυτό τον όρο του 
Καραμανλή και μάλιστα έχει αναλάβει να τον διατυμπανί¬ 
ζει σε κάθε ευκαιρία. Δηλώνει λοιπόν παντού ότι δεν συμ¬ 
φωνεί με την αντικατάσταση του Καραμανλή μετά από 
μια ενδεχόμενη ήττα της ΝΔ στις εκλογές. 

Αυτή η στάση της Μπακογιάννη είναι τεράστιας σημα¬ 
σίας γιατί σημαίνει ότι η μητσοτακική ομάδα δεν θα είναι 
σε θέση να βάλει θέμα αλλαγής Καραμανλή. Αλλά αν δεν 
το βάλει αυτή ποιος άλλος θα το κάνει; Μπορεί να το κάνει 
ο Έβερτ μόνος του; Είναι σχεδόν απίθανο. 

Βέβαια η Μπακογιάννη, και ίσως ο πατέρας της, προφα¬ 
νώς δεν έκαναν μια τέτοια κολοσσιαία υποχώρηση χωρίς 
ανταλλάγματα. Αυτό φάνηκε στις 11 του Γενάρη όταν ο 
Καραμανλής προχώρησε ξαφνικά σε έναν ανασχηματισμό 
αρμοδιοτήτων μέσα στον κομματικό κοινοβουλευτικό μη¬ 
χανισμό κάνοντας τομεάρχες της ΝΔ τον προστατευόμενο 
της Μπακογιάννη, Βουλγαράκη καθώς και τον γενικά ευ- 
ρωπαιόφιλο Μ. Κεφαλογιάννη. Βέβαια αυτούς τους έβαλε 
σε δευτερεύουσες δουλειές, τον πρώτο σε τομέα αντίστοι¬ 
χο με το ΥΠΕΧΩΔΕ και τον δεύτερο σε τομέα σχετικό με 
το Υπ. Βιομηχανίας. Όμως τομεάρχης σημαίνει έτσι κι αλ¬ 
λιώς υπουργός σε ενδεχόμενη μελλοντική κυβέρνηση Νέ¬ 
ας Δημοκρατίας. 

Προσπάθεια λοιπόν για προσεταιρισμό και μάντρωμα του 


Αναδημοσιεύουμε παρακάτω ένα πολύ έξυπνο χρονογρά¬ 
φημα του Κ. Μάργαρη. Ο Μάργαρης είναι ένας ειδικός στα 
ζητήματα του περιβάλλοντος, καθηγητής Πανεπιστημίου, 
που εδώ και πολλά χρόνια τα έχει βάλει με τον οικολογικό 
σκοταδισμό, δηλαδή με τους σοσιαλφασίστες που έχουν 
ντυθεί οικολόγοι για να επιτίθενται στην ανάπτυξη των 
παραγωγικών δυνάμεων και τελικά και στο ίδιο το 
περιβάλλον χτυπώντας τη βιομηχανία και συμμαχώντας με 
κάθε είδους μικρομεσαίους και γενικά “πολιτικά εγκεκρι¬ 
μένους” καταστροφείς του περιβάλλοντος. Αυτός ο άνθρω¬ 
πος έχει γίνει κακός μπελάς για το άντρο αυτού του είδους 
της σκοταδιστικής οικολογίας και γενικά του εκλεπτυσμέ¬ 
νου σοσιαλφασισμού που είναι ο ΣΥΝ, γιατί έχει και την 
κακή συνήθεια να αρθρογραφεί έντονα στο μεγάλο Τύπο. 

Το κείμενο αυτό έπεσε τυχαία στα χέρια μας ξεφυλλίζο¬ 
ντας τον Οικονομικό Ταχυδρόμο της 22 Ιούλη του περασμέ¬ 
νου χρόνου όταν ήταν στο φόρτε της η υπόθεση με τις 
διοξίνες και τα βελγικά κοτόπουλα: 

Διοξινούχα 

“Στο γραφείο της Γενικής Γραμματείας Προστα¬ 
σίας του Καταναλωτή η ανησυχία ήταν στο έπακρον: 

Οι μητέρες δεν γνωρίζουν αν το βρεφικό γάλα 
είναι καλό. 

Εσείς τις ανησυχήσατε αδίκως. Η γραμματέας, με 
τις δηλώσεις της. κατατρομοκράτησε τον κόσμο! 

Έχουμε υποχρέωση να προστατεύσουμε τον 
καταναλωτή και θα το κάνουμε. Τα τσιράκια των πολυε¬ 
θνικών θα πάνε στην μπάντα. 

Συγχαρητήρια. Μόνο που να διαβάζατε το κουτί 
του βρεφικού γάλακτος, θα βλέπατε ότι περιέχει γάλα 
αποβουτυρωμένο. Το λίπος που προσθέτουν είναι φυτικής 
προέλευσης. 

Εμείς είπαμε για τη διοξίνη. 

Μόνο που θα έπρεπε να ξέρετε ότι η διοξίνη 
εντοπίζεται στο ζωικό λίπος, επομένως το αποβουτυρωμένο 
γάλα είναι “καθαρό”. Γιατί τρομοκρατήσατε τις μητέρες; 
Που έφτασαν να ψάχνουν για αμερικάνικα γάλατα. 

Θα μας κατηγορήσεις επειδή ενδιαφερθήκαμε; 
Είδες με πόσο θάρρος είπε η γραμματέας ότι τα κοτόπουλα 
των 50 ημερών είναι προβληματικά; Στο χωριό της, για να 
μεγαλώσουν τόσο θέλουν μήνες. 

Και με το σιτάρι, έπαιρνα 80 κιλά το στρέμμα, ενώ 
σήμερα φτάσαμε τα 700 κιλά. Και με το γάιδαρο πήγαινα 
στο διπλανό χωριό σε δύο ώρες ενώ με το αυτοκίνητο σε 
δέκα λεπτά. 

Και δεν είναι το αυτοκίνητο επικίνδυνο; 

Όμως εμένα η γιαγιά μου έπεσε από το γάιδαρο! 

Μη με διακόπτεις σε παρακαλώ. Εμείς ενδιαφερό¬ 
μαστε για τον καταναλωτή και για την υγεία του. 


Αβραμόπουλου, εξαγορά των μητσοτακικών με επιταγές 
χωρίς αντίκρισμα, εξασφάλιση και δέσμευση των πάντων 
για μη αλλαγή αρχηγού σε περίπτωση ήττας, αυτή είναι η 
τακτική του Καραμανλή σ’ αυτή την περίοδο. Η συνόψιση 
αυτής της τακτικής είναι το Συνέδριο Συσπείρωσης που 
ετοιμάζει ο Καραμανλής για να σύρει τους πάντες πίσω 
από τον προσωπικό κομματικό του μηχανισμό που αυτό το 
Συνέδριο θα είναι προορισμένο να ενισχύει. 

Ασφαλώς αυτό το Συνέδριο δεν θα μπορούσε όχι μόνο να 
πραγματοποιηθεί, αλλά κυρίως δεν θα μπορούσε να εξαγ¬ 
γελθεί για τις 2 του Απρίλη αν ο Καραμανλής δεν είχε 
πάρει υπόγειες εγγυήσεις από τον Σημίτη ότι οι εκλογές 
δεν θα πραγματοποιηθούν τουλάχιστον πριν από τα τέλη 
του Απρίλη. Κανένας σοβαρός πολιτικός αρχηγός δεν θα 
προσδιόριζε Συνέδριο σε μια τέτοια πονηρή εποχή ρισκάρο¬ 
ντας να το αναβάλει τελευταία στιγμή ή να το πραγματο¬ 
ποιήσει σε καθεστώς αλλοφροσύνης. 

Δεν είναι από την άλλη μεριά τυχαίο ότι ο Καραμανλής 
άλλαξε ξαφνικά γραμμή και αντί να ζητάει εκλογές ζητά¬ 
ει από τον Σημίτη να “ξεκαθαρίζει το τοπίο” δηλαδή να 
προσδιορίσει πότε θα κάνει τις εκλογές, ενώ ταυτόχρονα 
ζητούσε προχθές από το κόμμα του να πάψει να σηκώνει τα 
κομματικά λάβαρα στις κομματικές φιέστες του αρχηγού 
και να σηκώνει τις ελληνικές σημαίες, ενώ επίσης ξαφνι¬ 
κά άρχισε να ρίχνει τους τόνους. Αν αυτή δεν είναι μια 
πολιτική δέσμευση απέναντι στην κλίκα Σημίτη με την 
οποία ο Καραμανλής μοιράζεται κοινή τακτική για εκλο¬ 
γές μετά τον Μάη και χαμηλούς τόνους, τότε τι είναι; 

Πιστεύουμε ότι στα πλαίσια αυτής της κοινής πολιτικής 
μπορεί να εξηγηθεί και η συζήτηση που γίνεται στο επιτε- 


Μόνο που με τη συμπεριφορά σας τους τρελάνατε. 
Εσείς έχετε υποχρέωση να τους αναφέρετε το σωστό. Όχι 
να τους πανικοβάλλετε. 

Τα λες αυτά για μας, που προτείναμε στην 
Ευρωπαϊκή Ένωση να καταστραφούν όλα τα δεσμευμένα 
Βελγικά προϊόντα; 

Γι’ αυτό και σας μήνυσαν στο Ευρωπαϊκό Δικα¬ 
στήριο και θα μας καταδικάσουν και από πάνω. 

Είσαι, μωρέ, με τα διεθνή μονοπώλια; 

Όχι, είμαι με τη λογική. Είναι λογικό να αποφασί¬ 
ζεις να καταστρέφεις ένα προϊόν, επειδή είναι ύποπτο 
λόγω προέλευσης; 

Και βέβαια. 

Και αν αυτό το προϊόν είναι εντάξει; Κάνε πρώτα 
αναλύσεις, δες τα αποτελέσματα και μετά αποφασίζεις. Να 
είναι προπέτες οι ιδιώτες το καταλαβαίνω, να κάνει όμως 
τα ίδια ένας κρατικός υπεύθυνος είναι καντάρια λάθος. 

Δηλαδή να τρώμε διοξίνη; 

- Κατ' αρχήν, με κάθε μερίδα γαύρο τηγανητό που τρως 
στο εστιατόριο, και από τη στιγμή που ο εστιάτορας έχει 
κάνει προηγουμένως δέκα τηγανιές, τη διοξίνη την παίρ¬ 
νεις κανονικότατα. 

Σώπα, αδελφέ, και βρήκα ένα ταβερνάκι στη 
γειτονιά μου, που κάθε βράδυ τρώω γαύρο και γόπες 
τηγανητές. 

Στις πόσες τηγανιές ο ταβερνιάρης αλλάζει λάδι; 

Μιλάμε για κουτσομούρες, όχι για αυτοκίνητα! 

Κι όμως, το πρόβλημα της διοξίνης με τα κο¬ 
τόπουλα του Βελγίου προέκυψε επειδή η εταιρεία που τους 
προμήθευε τις ζωοτροφές χρησιμοποιούσε ως πρώτη ύλη τα 
λάδια από τα “τηγανίδια” των εστιατορίων. Τα καμένα 
μαγειρικά λάδια από τα συνεχή τηγανίσματα έχουν τη 
διοξίνη. Αν θέλετε να προστατεύσετε τον Έλληνα κατανα¬ 
λωτή, να βγάλετε οδηγία για το πότε θα αλλάζουν τα 
λάδια οι ταβερναραίοι. 

Στο χωριό, η μάνα μου πρώτα τηγάνιζε με το ίδιο 
λάδι καμιά δεκαριά φορές πατάτες, μετά περνούσε. Άλλες 
τρεις- τέσσερις φορές τους κεφτέδες και κατέληγε στα 
ψάρια. Στο τέλος ότι έμενε το έκανε σαπούνι. 

Τότε μην ανησυχείς, έχεις φάει τη διοξίνη της 
ζωής σου. 

Πάψε να με τρομάζεις. Αρκετά έπαθα με τον 
πρόεδρο Παπαρόπουλο, στη συνέντευξη Τύπου που έδωσε. 

Αυτός που είναι εκατόν πενήντα κιλά, έχει 
χοληστερίνη 450, καπνίζει σαν το φουγάρο και τρέμει - 
τρομάρα του - τη διοξίνη; 

Όχι, κάνεις λάθος. Αυτός που λες είναι ο πρόε¬ 
δρος των υγιεινιστών- φυτοφάγων. Ο Παπαρόπουλος είναι 
εκείνος που το Πάσχα έπαθε διάτρηση στομάχου επειδή 
έφαγε ένα αρνί! 


λείο Σημίτη για ένταξη του Κοντογιαννόπουλου στη ΝΔ. 
Ασφαλώς οι πραγματικοί φιλοευρωπαίοι του ΠΑΣΟΚ, που 
φωλιάζουν ευτυχισμένοι κάτω από τα φτερά του Σημίτη, 
θέλουν τον Κοντογιαννόπουλο στο κόμμα τους. Όμως αυτή 
τη στιγμή μια τέτοια προσχώρηση δεν λειτουργεί αποδυ¬ 
ναμώνοντας τον Καραμανλή, ούτε ενισχύει αποφασιστικά 
τον καχεκτικό ευρωπαϊσμό του ΠΑΣΟΚ, αλλά αδυνατίζει 
τον “κύκλο των χαμένων ηγετών” της ΝΔ που αν δεν δια- 
σπαστούν, δεν διαλυθούν, δεν απομονωθούν υπάρχει πάντα 
ο κίνδυνος να βγάλουν ένα δημοκρατικό φιλοευρωπαϊκό κόμ¬ 
μα της αστικής τάξης. Φιλοευρωπαϊκά πολύ μικρά κόμμα¬ 
τα επιτρέπονται σ’ αυτή την ευλογημένη από τον Τσάρο 
χώρα σαν δημοκρατική της πρόσοψη, αλλά πολύ μεγάλα 
απαγορεύονται αποφασιστικά. 

Αυτό φαίνεται πολύ καθαρά με τον Αβραμόπουλο. Ενώ ο 
Μάνος, που παίζει με μια χούφτα δημοκρατών διανοούμε¬ 
νων δίχως μεγάλη πολιτική πείρα και νεύρο, δεν εμποδί¬ 
στηκε να φτιάξει το ευγενικό κόμμα του, ο αδίστακτος και 
μεθοδικός δημαγωγός Αβραμόπουλος που μπορεί να μιλή¬ 
σει στις μάζες, εμποδίστηκε με ειδικούς τραμπούκικους μη¬ 
χανισμούς καθοδηγούμενους από την Ρηγίλλης. Ακόμα και 
τώρα που ο Καραμανλής καλεί τον Αβραμόπουλο σε συ¬ 
νεργασία βάζει από την άλλη μεριά τον τραμπούκο του, τον 
Γ. Κεφαλογιάννη, να τον απειλεί και να τον βρίζει για να 
σπάσει τις αντιστάσεις του στην προσέγγιση και σε κάθε 
περίπτωση για να μην τολμήσει ποτέ να φτιάξει κόμμα. 

Με αυτό τον τρόπο ο αρχιτραμπούκος Καραμανλής εκφο¬ 
βίζει όχι τόσο τον ίδιο τον Αβραμόπουλο, όσο εκείνους που 
θέλουν να τον πλησιάσουν για να στελεχώσουν το νέο κόμ¬ 
μα. 

ΥΠΟΝΟΜΕΥΟΥΝ 
ΤΟΝ ΑΡΣΕΝΗ 

Στο φύλλο αρ. 342 της Νέας Ανατολής ( 12/12/1999) εξηγή¬ 
σαμε την αδυναμία του σοσιαλφασισμού στο μέτωπο των κα¬ 
ταλήψεων παρά τις ευνοϊκότερες σε σχέση με το 1998 προϋ¬ 
ποθέσεις να φουντώσει ένα τέτοιο κίνημα, και εκτιμήσαμε 
πως η ενδεχόμενη ήττα των καταλήψεων θα σήμαινε την 
απομόνωση του πολιτικού καθοδηγητή τους, του ψευτοΚΚΕ, 
από τους μαθητές, με την ταυτόχρονη αποκάλυψή του σαν το 
πιο μεγάλο γκρουπούσκουλο της χώρας. 

Τελικά το αντιδραστικό κίνημα στην παιδεία νικήθηκε, αλ¬ 
λά ο ρωσόφιλος Σημίτης φαίνεται διατεθειμένος να επουλώ¬ 
σει τις πληγές του σοσιαλφασισμού και να το αναζωπυρώσει. 
Πριν τα Χριστούγεννα, οι μαθητές των κνίτικων συντονιστι¬ 
κών ανακοίνωσαν νέο συλλαλητήριο για τις 14 Γενάρη, και 
το Διοικητικό Συμβούλιο της ΟΛΜΕ πρότεινε δύο 48ωρες 
απεργίες για 27-28 Γενάρη και 3-4 Φλεβάρη. Σε σύσκεψη 
των υπουργών της ομάδας επικοινωνίας και σχεδιασμού (ό¬ 
που δε συμμετέχει ο Αρσένης, αλλά ο Λαλιώτης) και του 
πρωθυπουργού, αποφασίστηκε ο διάλογος με την εκπαιδευτι¬ 
κή κοινότητα εφόσον οι συνθήκες το απαιτήσουν. Μάλι¬ 
στα, η απόφαση αυτή συγκαταλέγεται στις βασικές προτε¬ 
ραιότητες της κυβερνητικής πολιτικής για τον Γενάρη, ώστε 
να μην αναζωπυρωθούν οι καταλήψεις, ιδιαίτερα πριν τις ε¬ 
κλογές. Επιπλέον, ο διάλογος θα αφορά τα σημεία εκείνα 
στα οποία μπορεί να προκόψουν εντάσεις (Ελευθεροτυπία, 7/ 
1 / 2000 ). 

Όμως το σημείο της μεταρρύθμισης που προκαλεί την έ¬ 
νταση εναντίον του Αρσένη είναι το ΑΣΕΠ (στην αξιολόγη¬ 
ση των καθηγητών ο Αρσένης έχει ήδη υποχωρήσει). Η προ- 
βοκατόρικη φράση “εφόσονοι συνθήκες το απαιτήσουν” και 
ο δήθεν φόβος αναζωπύρωσης καταλήψεων, όταν δεν προκύ¬ 
πτει από τα πράγματα κάτι τέτοιο, δίνει πολιτικό αέρα στους 
ηττημένους βαριά μέσα στους σοσιαλφασίστες μαθητές και 
καθηγητές κνίτες. Δίχως την πίεση των καταλήψεων, αλλά 
με σύμμαχο τον Σημίτη που ασκεί πολιτική πίεση χωρίς “κί¬ 
νημα”, είναι τώρα σε θέση να ξεκινήσουν ένα νέο μπαράζ 
κινητοποιήσεων εναντίον του ΑΣΕΠ για την τελική παραί¬ 
τηση του Αρσένη.Πραγματικά είναι ακατανόητο που μπορεί 
να στηρίζεται ο “φόβος για αναζωπύρωση”και ποιες συνθή¬ 
κες επιβάλλουν διάλογο με ΟΛΜΕ και συντονιστικά. 

Αξίζει να σημειωθεί πως ο Αρσένης δήλωσε πως ο ίδιος 
δεν εκτιμά ότι θα υπάρξει καμία αναζωπύρωση γιατί “έχει 
επικρατήσει παντού η άποψη ότι κανείς δεν μπορεί να στε¬ 
ρήσει την ελευθερία του άλλου και να εμποδίσει την απρό¬ 
σκοπτη λειτουργία των σχολείων” (Ελευθεροτυπία, 7/1/2000). 

Αλλά ο πανίσχυρος πια Σημίτης αποφασίζει ερήμην του 
Αρσένη που βρίσκεται στο στόχαστρο. 


Τα διοξινούχα 






Σελίδα 8 


ΝΕΑ ΑΝΑΤΟΛΗ 


ΠΑΡΑΣΚΕΥΗ 14 ΓΕΝΑΡΗ 2000 


ΕΓΚΛΗΜΑΤΑ ΠΟΛΕΜΟΥ 
ΕΤΗΝ ΤΕΕΤΕΕΝΙΑ 


Ε την Τσετσενία η Δύση με την άθηια στάση της 
επιτρέπει στους Ρώσους να σφάζουν και αυτό 
που θέηει τώρα είναι μια "γρήγορη ρώσικη νί¬ 
κη" για να μην αναγκαστεί να έρθει σε σύγκρουση με 
τη ρώσικη υπερδύναμη κάτω από την πίεση των ηαών 
της. Όμως τα εγκηήματα που κάνουν οι νεοχιτϋερικοί 
κάτω από το φως του ήηιου δεν μπορούν ούτε να κα- 
ηυφτούν ούτε να αποβιωπηθούν. Οι διεθνείς οργανώ¬ 
σεις ανθρωπίνων δικαιωμάτων κατηγόρησαν τη Ρωσία 
ότι εφαρμόζει στρατιωτικές τακτικές που ιβοδυναμούν 
με εγκηήματα ποηέμου. 


Η γνωστή μας διεθνής οργάνω¬ 
ση “Γιατροί Χωρίς Σύνορα” 
κατάγγειλαν τις παραβιάσεις των 
ανθρωπίνων δικαιωμάτων στη 
Ρωσία και ειδικά την πρόσφατη 
ανακοίνωση των Ρώσων ότι δεν 
αναγνωρίζουν την ιδιότητα του 
πρόσφυγα σε άνδρες από 10 έως 
60 ετών οι οποίοι θεωρούνται όλοι 
ύποπτοι σαν αντάρτες, με μοναδι¬ 
κό ενοχοποιητικό στοιχείο το 
γεγονός ότι είναι Τσετσένοι πο¬ 
λίτες! 

Ο ανταποκριτής του ΒΒΟ Ά- 
ντριου Χάρντιγκ σε ανταπόκρισή 
του (13/1/2000) αναφέρει ότι στα 
ρώσικα σημεία ελέγχου στα τσε- 
τσενικά σύνορα, οι Ρώσοι εμποδί¬ 
ζουν τους άντρες να περάσουν τα 
σύνορα: “Σ’ ένα συνοριακό φυ¬ 
λάκιο, είδα ένα πλήθος από 200 
περίπου οργισμένους άντρες Τσε- 
τσένους, όλοι πολίτες, που μέχρι 
τώρα είχαν καταφέρει να φεύγουν 
και να επιστρέφουν ελεύθερα. 

Τώρα ο δρόμος τους εμποδίστη¬ 
κε από Ρώσους στρατιώτες με δια¬ 
ταγές να μην αφήσουν κανένα ε¬ 
νήλικο κάτω από 60 να περάσει 
τα σύνορα. 


Στο ίδιο σημείο, μία 37χρονη γυ¬ 
ναίκα με δύο νέα παιδιά περίμενε 
νέα του άντρα της, ενός μηχανι¬ 
κού. Ήταν σταματημένος ένα χι¬ 
λιόμετρο πιο κάτω στο δρόμο στην 
άλλη πλευρά, δεν μπορούσε να πε¬ 
ράσει. Καταδίκασε τους νέους κα¬ 
νονισμούς: “Οι Ρώσοι λένε ότι πο¬ 
λεμούν ενάντια σε τρομοκράτες, 
αλλά είναι πολίτες όπως εμείς που 
υποφέρουμε ”, είπε”. 

Η Διεθνής Αμνηστία και το Διε¬ 
θνές Παρατηρητήριο του Ελσίνκι 
υποστήριξαν τη γαλλική οργάνω¬ 
ση. 

Σύμφωνα με το Διεθνές Παρα¬ 
τηρητήριο, η Μόσχα εσκεμμένα 
παραβαίνει τις διεθνείς υποχρεώ¬ 
σεις της. Εν τω μεταξύ μέσα στο 
Γκρόζνι παραμένουν παγιδευμένοι 
20.000 πολίτες σύμφωνα με τις ρώ- 
σικες αρχές. Οι Τσετσένοι αντάρ¬ 
τες εκτιμούν ότι οι εγκλωβισμέ¬ 
νοι φθάνουν τους 40.000. 

Ο ρώσικος στρατός διακρίνεται 
για τις βαρβαρότητες στις πόλεις 
που καταλαμβάνει ή ανακαταλαμ¬ 
βάνει. Ένα πολύ χαρακτηριστικό 
παράδειγμα που ήρθε στη δημο¬ 
σιότητα είναι το χωριό Αλχάν 


Γιουρκ. Οι πηγές αναφέρουν ότι 
στο Αλχάν Γιουρκ στο διάστημα 
1-9 του Δεκέμβρη εκτελέστηκαν 
με συνοπτικές διαδικασίες πάνω 
από 40 άτομα και τα σπίτια τους 
λεηλατήθηκαν. Ένας κάτοικος του 
χωριού είπε: “Βρήκα τα πτώματα 
δύο γειτόνων μου. Οι Ρώσοι τους 
είχαν κάψει για να εξαφανίσουν 
τα ίχνη”. Άλλος κάτοικος είπε: “Οι 
Ρώσοι ξερίζωσαν το αυτί ενός πε¬ 
ντάχρονου κοριτσιού για να της 
πάρουν το σκουλαρίκι” (Ελευθε¬ 
ροτυπία, 22/12/1999). Ένας πρόσφυ¬ 
γας δήλωσε στο Διεθνές Παρα¬ 
τηρητήριο του Ελσίνκι :”Τρόφιμα, 
εξοπλισμός, έπιπλα, πορσελάνες 
και άλλα πράγματα απομακρύνο¬ 
νται με φορτηγά”. Οι Ρώσοι απα¬ 
γορεύουν την έξοδο από τα σπίτια 
από τις 1 το μεσημέρι έως τις 11 
το πρωί. Για να γυρίσουν οι Τσε- 
τσένοι πρόσφυγες στο Αλχάν 
Γιουρκ πρέπει να δώσουν περίπου 
100-150 ρούβλια. Για να φύγουν, 400 
ρούβλια. Η σφαγή στο Αλχάν 
Γιουρκ αρχικά διαψεύστηκε από το 
ρώσικο στρατό. Όμως το ΒΒΟ α¬ 
ποκάλυψε ένα βίντεο που δείχνει 
τον αντιπρόσωπο της ρώσικης κυ¬ 
βέρνησης Νικολάι Κότσμαν να ε¬ 
πιπλήττει τους στρατιώτες για ό¬ 
σα έγιναν σε αυτό το χωριό (Μο- 
ντ, 26-27/12/1999). Τότε, η ηγεσία 
του ρώσικου στρατού που στην αρ¬ 
χή χαρακτήρισε το ρεπορτάζ “ψεύ¬ 
τικο”, αναγκάστηκε να δεχτεί ότι 
η υπόθεση “πρέπει να ερευνηθεί”. 

Σε όλη την Τσετσενία, οι Ρώσοι 
βομβαρδίζουν αδιάκριτα νοσοκο¬ 
μεία και σπίτια, εκτελούν συνο¬ 
πτικά τους κατοίκους, λεηλατούν 


ότι βρουν, αθετούν προκλητικά τις 
δεσμεύσεις τους για ασφαλή έξο¬ 
δο των Τσετσένων πολιτών από 
το Γκρόζνι εκβιάζοντας τους πρό¬ 
σφυγες να δώσουν χρήματα για να 
φύγουν. 

Στο μεταξύ η Παγκόσμια Τρά¬ 
πεζα αποφάσισε να χορηγήσει δά¬ 
νειο εκατό εκατομμυρίων δολαρί¬ 
ων στους ναζιστές ώστε να σφά¬ 
ξουν πιο γρήγορα περισσότερους 
Τσετσένους. Σκοπός του δανείου 
είναι “ο εκσυγχρονισμός της βιο¬ 
μηχανίας άνθρακα”. Εκπρόσωπος 
της Παγκόσμιας Τράπεζας είπε ότι 
τα χρήματα ήταν “ειδικά χαρακτη¬ 
ρισμένα” και δεν μπορούσαν να 
χρησιμοποιηθούν για άλλο σκοπό. 
Αυτή ήταν η επίσημη δικαιολό- 
γηση του αίσχους. Η εισβολή στην 
Τσετσενία όπως έχει παραδεχτεί 
και ο ίδιος ο Πούτιν επιβαρύνει ση¬ 
μαντικά τον κρατικό προϋπολογι¬ 
σμό. Οι ρώσικες πηγές λένε ότι 
το κόστος του πολέμου τους τε¬ 
λευταίους τρεις μήνες του 1999 υ¬ 
πολογίζεται σε 50 δισεκατομμύρια 
ρούβλια ή 2 δισεκατομμύρια δολά¬ 
ρια. Το κόστος συμπεριλαμβάνει 
τον οπλισμό, πολεμοφόδια, καύσι¬ 
μα αλλά και τους “υπερωριακούς” 
μισθούς που χρειάζονται οι Ρώσοι 
στρατιώτες για να σφάζουν. Ένα 
μεγάλο μέρος από αυτά τα χρήμα¬ 
τα τα έχει προμηθεύσει ο δυτικός 
κορβανάς σε μία χώρα που χωρίς 
να παρουσιάζει ανάπτυξη εξελίσ¬ 
σεται διαρκώς στρατιωτικά. Η τε¬ 
λευταία πληρωμή από το Διεθνές 
Νομισματικό Ταμείο έγινε τον Ιού¬ 
λιο και ήταν 640 εκατομμύρια δο¬ 
λάρια. Οι Ρώσοι ισχυρίζονται ότι 


το κόστος του πολέμου της Τσε- 
τσενίας καλύπτεται από την αύ¬ 
ξηση των φόρων και από την αύ¬ 
ξηση της τιμής του πετρελαίου που 
δημιούργησαν “πλεόνασμα” προ¬ 
ϋπολογισμού. Ακόμα και αν το δε¬ 
χτεί κανείς αυτό το έωλο επιχεί¬ 
ρημα, το “πλεόνασμα” της κα¬ 
ταχρεωμένης Ρωσίας βασίζεται 
στους πακτωλούς των πιστώσεων 
της Δύσης. Ο ναζιστής Πούτιν εί¬ 
χε το θράσος μάλιστα να ισχυρι¬ 
στεί τον Οκτώβριο ότι επειδή η 
Τσετσενία είναι “η μαύρη τρύπα 
όπου τα ρώσικα χρήματα εξαφα¬ 
νίζονται για χρόνια, και ένα μέρος 
τους καταλήγει στο εξωτερικό, ο 
πόλεμος κοστίζει λιγότερο από τη 
λειτουργία αυτής της μαύρης τρύ¬ 
πας”! (από άρθρο του αναλυτή του 
ΒΒΟ, δίθράβη ΜυΙ\'βγ, 12/1/2000). 

Δηλαδή, κατά τον Πούτιν αυτός 
ο πόλεμος θα μπορούσε να θεω¬ 
ρηθεί και ένα μέσο καταπολέμη¬ 
σης της παραοικονομίας! Μιλάμε 
για ακραίο γκεμπελισμό. 

Παρά την κτηνώδη στάση των 
Δυτικών που συναγωνίζεται την 
κτηνωδία των νέων τσάρων, οι 
Ρώσοι δεν έχουν καταφέρει να κα¬ 
ταλάβουν το Γκρόζνι. Ήταν σύμ¬ 
φωνα με τις διακηρύξεις τους “ζή¬ 
τημα ημερών” κι έχουν περάσει ή¬ 
δη τέσσερις μήνες. Οι τσετσένοι 
πατριώτες χωρίς υλική βοήθεια 
απ' το εξωτερικό αλλά αποφασι¬ 
σμένοι να διεξάγουν έναν παρα- 
τεταμένο παλλαϊκό πόλεμο, έχουν 
ήδη καταφέρει σοβαρά πλήγματα 
και έχουν πολλές φορές ταπεινώ¬ 
σει τον πανίσχυρο ρώσικο στρατό. 


Αν ο Γέλτσιν ήρθε στην προεδρία της Ρωσίας πάνω στο τανκς του σκηνοθετημένου πραξικοπήματος τον Αύγουστο του1991 σαν 
“υπερασπιστής της δημοκρατίας, ο Πούτιν έρχεται σαν “υπερασπιστής των εθνικών της συμφερόντων” πάνω στα τανκς της 

εισβολής στην Τσετσενία και της γενοκτονίας του λαού της. Όπως ο Γκορμπα- 
τσώφ προώθησε το Γέλτσιν από το πουθενά έτσι και ο τελευταίος προώθησε τον 
ως χθες άγνωστο Πούτιν, αρχικά σαν πρωθυπουργό και μετά σαν πρόεδρο με την 
παραίτηση του. Τον εγκατάστησε στο Κρεμλίνο και προετοίμασε το έδαφος για 
να γίνει αγαπητός στην κοινή γνώμη. 

Πραγματικά η προβοκάτσια των καγκεμπιτών με τις ανατινάξεις των πολυκα¬ 
τοικιών στη Ρωσία έφερε τον πόλεμο μέσα στα σπίτια των Ρώσων. Ο Πούτιν ήρθε 
σαν εγγυητής της ασφάλειας τους και της χώρας μέσα σε ένα κλίμα γενικής 
διαφθοράς και σκανδάλων. Ήταν ο ισχυρός άντρας που ζητούσε η Ρωσία. 

Στην πραγματικότητα ο Πούτιν είναι ο άνθρωπος που θα κάνει πιο ανοιχτά 
χιτλερική τη ρώσικη πολιτική, δίχως η Δύση να αισθανθεί ότι απειλείται ιδιαίτερα. Ο Πούτιν είναι η συνέχεια του τάχα φιλοδυ¬ 
τικού Γκορμπατσόφ και του τάχα φιλοδυτικού Γέλτσιν. Αυτή η μεταμφίεση θα γίνεται πιστευτή στη Δύση, γιατί απέναντι στον 
Πούτιν θα υπάρχουν πάντα οι πιο ανοιχτοί Χίτλερ, δηλ. οι Ζιουγκάνοφ, Ζιρινόφσκι, και οι πιο ανοιχτοί μεγαλορώσοι τύπου 
Λουζκόφ και Πριμακόφ. Από αυτή την άποψη και ο Πούτιν είναι μεταβατικός. Ο ρώσος Χίτλερ δεν έχει ακόμα έρθει στην επιφά¬ 
νεια. Ακόμα κατασκευάζεται στα υπόγεια της ΚΟΒ. 


Πούτιν: Αλλο ένα βήμα για την 
προετοιμασία του νέου Χίτλερ 


ΡΙΓΗ ΣΤΗ ΔΥΣΗ 


Έχουμε ασχοληθεί σε παλιότερα άρθρα της Νέας Α¬ 
νατολής με τις ανησυχίες των πιο οξυδερκών δυτι¬ 
κών αναλυτών του Τύπου σε ό,τι αφορά τις εξελίξεις 
στη ρώσικη πολιτική σκηνή τα τελευταία χρόνια. 

Αυτή η μερίδα του αστικού Τύπου ψάχνει να βρει 
τις αιτίες πίσω από τα πραγματικά γεγονότα, και αρ¬ 
χίζει να υποψιάζεται σοβαρά ότι μετά το 1991, πίστε¬ 
ψε λαθεμένα ότι η Ρωσία εγκατέλειψε τον ηγεμονι¬ 
σμό μιας παγκόσμιας υπερδύναμης και ότι μπήκε σε 
τροχιά αστικών μεταρρυθμίσεων δυτικού τύπου. 

Η δεύτερη μέσα σε πέντε χρόνια εισβολή-εθνοκάθαρση 
των νεοχιτλερικών στην Τσετσενία, ξεκαθάρισε ακόμα πιο 


πολύ το τοπίο και διέλυσε τις αυταπάτες που με ιδιαίτερη 
επιμέλεια έσπειρε ο ρώσικος θίασος με όλες τις μεταμφιέ¬ 
σεις του στην περίοδο Γέλτσιν. Εδικά μετά την τάχα απρό¬ 
βλεπτη παραίτηση του “μισοανήμπορου” Γέλτσιν και την 
άνοδο του “εκλεκτού” Πούτιν στο ύπατο αξίωμα στο Κρεμλί¬ 
νο, οι ανησυχίες αρχίζουν να γίνονται υπαρκτός φόβος για 
τους δυτικούς λόγω του πολύ σκοτεινού παρελθόντος του 
νεαρού καγκεμπίτη. 

Παραθέτουμε απόσπασμα από άρθρο του Εκόνομιστ για 
το πρόσωπο του νέου τσάρου: “Από τη στιγμή που ανέλαβε 
την πρωθυπουργία, μόλις πριν από τέσσερις μήνες, και ι¬ 
διαίτερα από τη στιγμή που ανέλαβε πρόεδρος την περα¬ 


σμένη εβδομάδα, βάλθηκε να κάνει καθησυχαστικές διαβε¬ 
βαιώσεις προς όλες τις κατευθύνσεις, έτσι που να εμφανί¬ 
ζεται σα δημοκράτης απέναντι στους δημοκράτες, οπαδός 
των μεταρρυθμίσεων απέναντι στους μεταρρυθμιστές, 
“σκληρό καρύδι” απέναντι στους σκληροπυρηνικούς, με- 
τριοπαθώς φιλοδυτικός απέναντι στους φιλοδυτικούς. Αυ¬ 
τό που έχει όμως σημασία δεν είναι τι λέει, αλλά τι κάνει. 

Και τα πιο σημαντικά που έχει πράξει, τόσο στη σύντομη 
σταδιοδρομία του σαν πολιτικού ηγέτη, όσο και στη μακριά 
θητεία του σαν κατάσκοπος, προκαλούν έντονη ανησυχί¬ 
α. .. Είναι δύσκολο να φανταστεί κανείς τον πρώην αρχηγό 
της αντικατασκοπίας να γίνεται πρόεδρος της Αημοκρατί- 

συνέχεια πίσω στη σελ.6 








